
PHLEGMONE  EXTRA-PERITONAEALI. 


Itaque,  quae  aliarum  artium  et  disciplinarum 
fontes  atque  subsidia  sunt,  observatio ,  analogia  ,  ratiocinium  , 
haec  omnis  quoque  scientiae  et  artis  medicae  fundamenta  sunt. 

SURINGAR. 


INTRODUCTIO 


Sicut  unumquodque  organum  singulariter  est  composi¬ 
tum  ,  atque  singulari  modo  collaborat  ad  organismum 
sustinendum  animalem,  ita  et  ejus  affectio  morbosa  se 
manifestat  suis  symptomatibus,  quare  Broussaisius  summo 
jure  dixit:  Les  symptomes  sont  les  eris  de  donleur  de 
Vorgane  souffrant. 

Haec  signa  distinguere,  ut  ex  iis  locum  atque  naturam 
morbi  accurate  cognoscamus,  objectum  est  ejus  partis 
pathologiae,  quam  diagnosticam  vocarunt;  quae  doctrina, 
ab  una  parte,  suos  progressus  debet  anatomiae  generali 
et  speciali,  quarum  illa,  histologiam  nuncupant,  syste¬ 
mata  organica  explicat,  cum  altera  cum  physiologia  juncta, 
organorum  nos  doceat  situm  et  functiones ;  ab  altera  parte, 
anatomiae  pathologicae,  quae  nobis  depingit  organorum 
morbosas  metamorphoses,  diversis  quales  morbi  periodis 
existunt ;  cum  tandem  observationes  accuratae  nos  aptos 
reddunt,  qui  bene  comparemus  atque  vere  judicemus  , 
quo  tantum  ad  istam  exoptatam  in  medicina  certitudinem 
perveniamus. 

Etiamsi  progressus  in  hisce  medicinae  partibus  fuerint 

maximi,  etiamsi  experientia  avorum  multa  jam  collegerit, 
et  licet  summopere  nostro  tempore  sint  perfecta  instru¬ 
menta  clinicae  investigationis,  attamen  multae  adhuc 
supersunt  laesiones  morbosae  ,  quas  ad  aegrotantium  lec¬ 
tulos  sufficienter  dignoscere  non  possumus. 

Harum  difficultatum  causa  praesertim  quaerenda  in 
analogia  formae  atque  situs ,  compositionis  et  functionis, 
quae  inter  diversa  organa  locum  habet.  Quo  major  sit 
formae  atque  situs  similitudo,  eo  difficilius  affectionis  locum 
distinguemus;  quo  minor  sit  inter  ea  differentia  compo¬ 
sitionis  atque  functionis ,  eo  sibi  erunt  similiora  sympto¬ 
mata  morbosa.  Si  nunc  plures  ejusmodi  similitudines  simul 
existunt,  tunc  medicus  licet  accurate  distinguat  summa¬ 
que  sit  in  discernendis  morbis  praeditus  experientia,  facile 
errabit  in  telis  vel  organis  quae  affecerat  morbus. 

A  priori  statuere  possumus,  curam  institutam  secun¬ 
dum  regulas  therapeiae  generalis  adaptatam  fore  cuicun¬ 
que  horum  morbose  affectorum  organorum  ,  et  itaque 
convenire  si  partes  istae  eodem  sunt  affectae  tempore. 
Sed  quandoque  cura  haec  modificanda  atque  specificis 
indicationibus  obediendum  est ,  ad  quas  perpendendas 
summa  mentis  acuties  in  medico  experto  requiritur ,  si 
aegri  sui  salutem  non  forte  fortuna  solum  naturae  medi- 
catrici  committere  velit. 

Bichatus  inquirenda  textura  organorum  elementari  nos 
docuit,  quomodo  texturae  analogiam  sequatur  non  solum 
morborum  similitudo,  sed  etiam  quomodo  ratione  hujus 
analogiae,  affectio  simultanea  vel  subsequens  diversas  par¬ 
tes  ejusdem  texturae  occupare  possit.  Cum  Bonn  qui 

viginti  et  quinque  annos  ante  Bichatum  scripserat  dis¬ 
sertationem  suam  de  continuationibus  membranarum,  jam 
animum  ad  morborum  extensionem  per  continuitatem 
texturae  advertebat.  Quod  morborum  extensionem  per  con- 
tiguitalem  attinet,  hoc  eo  facilius  locum  habebit,  quo 
minor  sit  partium  contiguarum  differentia,  atque  si  hae 
partes  sanguinem  ex  iisdem  arteriis  recipiant;  ita  saepe- 
numero  videmus  inflammationem  telae  cellulosae  sub-sero- 
sae  sese  hisce  cavitatibus  communicantem;  quod  expli¬ 
cabimus  si  in  memoriam  revocemus,  utramque  texturam 
pertinere  ad  formam  elementarem  simplicissimam  et  per 
telam  cellulosam  subserosam  repere  vasa  quae  se  in  sero¬ 
sis  dispergunt1). 

Quodsi  morbus  sese  extendat  vel  in  organa  ejusdem 
texturae  vel  in  continua,  laesiones  producit  diversorum 
organorum  vel  saltem  partium  eorum  et  hac  situs  muta¬ 
tione  morbus  facilius  dignoscitur;  sed  si  communicatio 
per  analogiam  vel  contiguitatem  locum  habet ,  tunc  mor¬ 
bus  occupat  fere  eandem  regionem  et  fere  eadem  organa, 
et  diagnosis  fit  multo  difficilior.  Certe  in  nulla  alia  cor¬ 
poris  parte  existit  talis  similitudo  ,  qualis  inter  peritonaeum 
parietale  et  fasciam  cellulosam  hoc  obtegentem  :  in  utro¬ 
que  observamus  expansionem  membranaceam  fere  ejusdem 
compositionis  dementaris  2) ,  formant  conjunctim  stratum 
internum  parietis  abdominalis  atque  protegunt  organa 

1)  Pr.  v.  d.  Hoeven.  De  arte  medica:  «Inflammari  cellulosam ,  serosae  adnexam  vidimus 
unaque  cum  hac  ipsa ,  quin  ante  eam  signa  inflammationis  in  cellulosa  conspici ;»  etc. 

2)  Andral.  Anatomie  pathologique:  «  Considere  hors  des  organes  dont  il  constitue  la  trame, 
et  dans  lesquels  il  parait  fetre  le  point  de  depart  de  tant  d’alterations ,  le  tissu  cellulaire  pre- 
sente  des  16sions  qui  ne  different  en  rien  des  lesions  des  membranes  sereuses.  Qu’est  ce  en  effet 
qu’une  membrane  s<§reuse  si  ce  n’est  qu’une  grande  vaouole  de  tissu  cellulaire  ?  » 

abdominalia,  tandem  in  utroque  eadem  vasa  se  dispergunt. 
Haec  species  affinitatis  ne  quidem  in  statu  morboso  deest 
et  causam  sistit,  cur  affectio  fasciae  peritonaealis  non  sem- 
per  sufficienter  in  aegro  ab  illa  peritonaei  discernitur  *); 
quae  diagnosis  tamen  et  quod  ad  prognosim  et  quod  ad 
therapeiam  attinet  summi  est  momenti. 

Hoc  nostro  seculo  tandem  animum  ad  hoc  adverterunt 
medici,  licet,  quantum  mihi  saltem  lucuit,  separatim 
de  hoc  argumento  scriptum  non  sit;  loquor  nempe  de 
inflammatione  telae  cellulosae  sub-peritonaealis  atque  ejus 
in  suppurationem  exitu ,  quae  omnium  attentione  valdo- 
pere  digna  sunt 2.  —  In  hac  dissertatione  conabor,  animum 
ad  hanc  inflammationem  adtendere,  atque  mihi  proposui 
primum  morbi  symptomata  et  decursum  describere,  cum 
tandem  aliquot  observationes  tum  aliorum  auctorum  tum 
quas  observavi  ipse,  rem  magis  explicabunt,  ut  exinde 
diagnosis  existat  accuratior  abscessuum  abdominalium. 

1)  Andral.  Clinique  mddicale :  «  Les  sympt6mes  de  la  plupart  des  affections  du  tissu  cel- 
lulaire  sous-peritoneal  se  confondent  avec  les  symptitmes  des  maladies  du  p6ritoine  lui- 
mftme;«  etc. 

2)  Velpeau.  Clinique  chirurgicale :  «Les  abcfes  developp^s  dans  l’6paisseur  des  parois 
abdominales  sont  dignes  de  toute  1’attention  du  praticien  et  pr^sentent  tant  de  nuanees  k 
etudier,  qu’il  faudrait  un  travail  sp^cial  pour  en  mettre  en  relief  toutes  les  particularius. » 


DE  PHLEGMONE  EXTRA-PERITONAEALI. 


Abscessus  profundus  parietum  abdominis  species  est 
morbosa  quae,  nosologice  considerata,  omnium  attentione 
perdigna  est,  tam  quod  diagnosim,  quam  quod  thera- 
peiam  attinet,  nam  si  hi  abscessus  non  initio  dignoscan¬ 
tur  ,  tunc  puris  diffusio  devastationes  producit ,  vel  ejus 
accumulatio  laesiones  provocat,  quae  non  solum  vitae  aegri 
imminent,  sed  quandoquidem  mortem  inevitabilem  seque¬ 
lam  habent.  Haec  autem  diagnosis ,  sicut  jam  introduc¬ 
tione  diximus,  in  multis  casibus  perdifficillima ,  quia 
fascia  peritonaealis  contigua  est  organis  quorum  func¬ 
tiones  subsequenter  laeduntur,  vel  haec  vice  versa  telam 
cellulosam  participem  reddunt  suarum  laesionum ,  ut 
symptomata  hujus  et  eorum  affectionum  commitentur  vel 
sibi  imitentur  *) ;  hoc  et  locum  habet  cum  organis  in 
abdominis  cavo  contentis,  et  cum  iis  quae  parietes  abdo¬ 
minis  formant,  quia  fascia  peritonaealis  se  ab  una 
parte  prolongationibus  secundum  organa  digestionis  , 
uropoesis  et  generationis  repit ;  ab  altera  parte  commu¬ 
nicat  cum  stratis  cellulosis  intermuscularibus  et  subcuta¬ 
neis;  morborum  extensio  per  telarum  continuitatem  hic 

1)  Roche  et  Sansom.  Pathologie  Mddico-chirurgicale :  «  Ce  qui  jette  surtout  de  1  obscurite 
sur  le  diagnostic  de  ces  phlegmons,  c’est  que  plac6s  necessairement  dans  le  voisinage  d’un 
organe ,  et  mfeme  presque  toujours  en  contact  avec  lui,  leurs  symptdmes  se  trouvent  coniondus, 
avec  ceux  de  1’irritation  de  celui-ci  et  masques  par  eux.  » 

itaque  ubique  fieri  potest,  et  loci  mutatio  producti  mor¬ 
bosi  summa  facilitate  locum  habet.  Nec  minus  fascia 
peritonaealis  apta  est  ad  accipiendos  et  propagandos 
morbos  per  contiguitatem  texturae,  praesertim  quando  ad 
ipsum  peritonaeum  attendamus  ,  quod  cum  ipsa  obte¬ 
gente  cellulosa  tantopere  convenit  structura  *). 

In  nullo  loco  perfecte  sunt  separata  et  semper  tali 
ratione  sunt  constructa,  ut  quo  tenuior  in  uno  loco  sit 
peritonaeum,  eo  minor  ibi  adsit  telae  cellulosae  quantitas  : 
quo  factum  est,  ut  istis  locis  conjunctio  organa  obtecta 
inter  et  peritonaeum  obtegentem  sit  intimior  et  partes 
peritonaei  debilissimae  ita  defendantur  a  ruptura  atque 
extensione ;  usus  telae  cellulosae  hic  itaque  pro  maxima 
parte  in  peritonaeo  suffulcando  consistit.  Quia  eadem 
utrique  texturae  communia  sint  vasa,  earum  affinitas  ita 
augetur,  ut  morbi  peritonaei  praesertim  a  tela  cellulosa 
originem  ducant,  et  phlegmones  profundas  parietum  ab¬ 
dominalium  clinica  ratione  consideratas,  semper  conco- 
mitalurae  erint  symptomata  inflammationis  peritonaei 1  2). 
Si  animadvertimus  dein  ad  relationem  fasciae  perito¬ 
naealis  cum  parietibus  muscularibus  abdominis,  inveni¬ 
mus  praeter  prolongationes  cellulares  ,  quae  inter  fibras 
musculares  decurrunt,  adhuc  conjunctionem  immediatam 
cum  fasciis  eorum  musculorum ,  atque  itaque  magnam 
praedispositionem ,  qua  in  rheumatismo  parietum  abdo¬ 
minalium,  fascia  peritonaealis  hujus  morbi  particeps  fiat. 

Quodsi  in  memoriam  revocemus  inflammationem  mul- 

1 )  Andral.  Clinique  medicale :  «Les  recherches  de  Ribes  et  Gendrin  tendent  a  faire  admettre 
qu’il  n’y  a  que  bien  peu  de  difference,  sous  le  rapport  de  la  texture, entre  le  peritoine  proprement 
dit  etle  tissu  cellulaire  qui  lui  est  subjacent  ,  et  que  c’est  sous  ce  tissu  cellulaire  que  se  passent 
un  grand  nombre  de  phenomfenes  physiologiques  ou  pathologiques ,  dont  on  place  ordinaire- 
ment  le  siege  exclusif  dans  la  lame  minee  appelee  peritoine.» 

2)  Petkequin.  Anatomie  Medico-chirurgicale  :  «Le  peritoine  est  double  d’une  couche  de  tissu 
cellulaire  ,  plus  ou  moins  adipeux,  qui  favorise  le  glissement  de  la  sdreuse.  Elie  devient  parfois 
\e  siege  d’inflammations  phlegmoneuses  qu’il  est  important  de  distinguer  de  la  peritonite.  » 


15 


lorum  organorum  abdominalium  peritonitidem  simulare 
vel  eam  concomitari,  et  praecipue  affectiones  musculo¬ 
rum  abdominalium  cum  hoc  morbo  in  ejus  initio  saepe 
posse  commutari  *) ,  non  audacter  positum  erit :  inflam¬ 
mationem  fasciae  peritonaealis  ,  de  qua  diversi  auctores 
tam  pauca  atque  inexacta  notant  ~)  ,  saepius  non  recog¬ 
nitam  vel  pro  alio  morbo  habitam  fuisse  ,  ita  ut  apud 
auctores  classicos  medicos  atque  chirurgicos  atque  in  scien¬ 
tiae  annalibus  multi  casus  morborum  adnotati  inve¬ 
niantur,  aliis  nominibus  designati ,  qui  critice  considerati 
apparerent  fuisse  inflammationes  telae  cellulosae  extra- 
peritonaealis  earumque  exitus.  Haec  diagnosis  incertitudo, 
causa  fuisse  potest,  cur  tanta  nomina  receperit  peri¬ 
tonitis  (quacum  sumnopere  convenit  inflammatio  fasciae 
peritonaealis) ,  quando  in  suo  decursu  fuerit  modificata  vel 
aberrationes  a  complexu  communi  symptomatum  obser¬ 
varentur  ;  nomina  quae  hanc  ob  causam  tamen  nondum 
formam  certam  designarunt,  et  demonstrare  possunt  in- 
certiludinem  diagnosticam  observatorum,  quod  nonnulli 
aperte  confessi  sunt,  dum  alii  hanc  confessionem  effu¬ 
gere  conati  sunt,  atque  alii  in  sua  definitione  sibi  semet- 
ipsis  obloquantur. 

Ad  multa  nomina  sub  quibus  inflammationes  obscurae 
telae  sub-peritonaealis  possunt  inveniri  et  quae  hanc  ob 
caussam  synonyma  possunt  dici,  pertinent  sequentia: 
Peritonitis  partialis,  latens,  erysipelatosa,  phlegmonosa, 
purulenta,  menbranacea,  muscularis,  rheumatica, dorsali, 
lumbalis,  subserosa;  lumbago  inflammatoria,  psoadica, 

1 )  Bouillaud.  Nosographie  medicale :  « II  est  reellement  assez  difficile  de  distinguer  une 
p6ritonite  naissante  d’un  rheumatisme  tres  douloureux  des  parois  abdominales.» 

2)  Fabre.  Dictionnaire  de  medecine :  «Peu  d’auteurs  ont  parle  de  ces  sortes  dabces.  Leur 
connaissance  pourtant  est  d’une  importance  majeure.  Malheureusement  la  Science  ne  possede 
pas  un  trfes  grand  nombre  de  faitsde  cette  espece;elle  en  a  assez  nkmmoins  pour  nous  donner 
une  idee  precise  de  la  nialadie.  C’est  d6j'a  faire  pressentir  que  1  affection  dont  ii  s  agit  esi 

rheumatica ,  arthritica ,  aposthematosa ;  Myositis  abdomina¬ 
lis;  Peritonalgia  rheumatica;  Cystitis  muscularis;  Affectio 
nervosa  peritonaei;  Rheumatismus  praeabdominalis,  puer¬ 
peralis;  Nephritis  suppuratoria;  Tympanitis;  Tumores 
abdominis ;  Hydrops  saccatus ;  Phlegmones  aut  abscessus 
parietum  abdominis ,  retroperitonaeales  ,  hepatis ,  fossae 
iliacae,  abdominales,  peritonaei;  Vomica  abdominalis; 
Coeliopyosis  interna,  externa;  Myocoelitis  suppuratoria; 
Perityphlitis ;  Psoitis  ;  etc.  apud  multos  scriptores, 
de  quibus  tantum  nominabimur:  Baglivium,  Mor¬ 
gagni  *) ,  Desbans  2j ,  J.  P.  Frank  3),  Hildenbrand  4)  , 
Petit  5) ,  Nysten  ,  Gasg  ,  Duges,  Genest  ,  Moll  6)  , 
Sanson  7),  Haspel8),  Malgaigne  9),Chomel  10),  Beding- 

1)  Morgagni.  De  causis  et  sedibus  morborum :  Donec  autem  horum,  et  his  similium,  quae 
non  raro  aliis,  et  mihi  quoque  se  obtulerant ,  exemplorum  recordabor,  fieri  non  paterit ,  quin 
ubi  descriptiones  abscessuum,  iis  in  locis  repertorum ,  ejusmodi  occurrant ,  ut  suspensum 
animum  relinquant ,  verear,  ne  forte  sub  abscessus  nomine  aneurysma  delituerit  etc. 

2)  Desbans.  De  hydrope  saccato  peritoncei:  «Quid  ergo  circa  diagnosin  hydropis  nostri 
pronunciabimus?  Haud  diffiteri  oportet,  eam  adhuc  dubiam  ac  fallacem  esse,  neque  ulla 
ratione  posse  a  caeteris  hydropis  saccati  generibus  diagnosci.» 

3)  J.  P.  Frank.  De  curandis  hominum  morbis:  «Ob  extensionem  peritonaei  difficile  est 
rectam  peritonitidis  definitionem  tradere.» 

4) Hildenbrand.  Institutiones  practico-medicae :  « Obscurcissima  sunt  symptomata  peritonaei- 
tidis  dorsalis,  quae  adeo  facili  negotio  cum  myelitide,  mesenteritide ,  nephritide  vel  psoitide, 
nec  tamen  cum  tanto  aegrorum  damno  confunditur.  » 
e)  Petit.  Des  apostSmes  dufoie:  (Memoires  de  Vacademie  royale  de  chirurgie):  «  II  est 
certains  abcbs  du  bas-ventre  qui  se  montrent  si  distinctement,  qu’on  ne  peut  douterdeleur 
existence ;  il  y  en  a  que  l’on  ne  distingue  qu’avec  beaucoup  de  peine  ;  ....  les  malades  meurent 
trfes  souvent  des  depots  qui  ne  paraissent  point  exterieurement,  h  moins  que  la  nature  ne  se 
fasse  une  route  favor able. »  etc. 

6)  Moll.  Leer  der  teekenen :  «Psoitis  heeft  eigenlijk  of  althans  voornamelijk ,  zijnen  zetel 
in  het  buikvlies ,  hetwelk  met  de  lendenspier  in  aanraking  komt,  en  in  deszelfs  cellenweefsel.» 

7  j  Roche  et  Sanson.  0.  C.:  Lorsqu’un  phlegmon  s’est  developpt*  dans  toute  autre  point  de 
1’abdomen  ,  il  est  toujours  difficile  de  le  reconnaitre  tant  qu’il  ne  vient  pas  former  une  tumeur 
aux  parois  abdominales. » 

8)  Haspel.  Sur  les  abcds  du  foie,  in  Memoires  de  medicine  militaire :  «On  trouve  bien.cn 
elfet ,  quelques  observations  d’abcbs,  du  foie,  mais  dans  bien  des  cas,  on  a  considere  comme 
tels  des  abees  developpes  soit  entrelefoie  et  les  parties  voisines,  soit  dans  le  ligament  large.  » 

9)  Malgaigne.  Anatomie  Chirurgicale  :  «  Nous  ne  savons  pas  m6me  distinguer  h  coup  sur  un 
phlegmon  iliaque,  quels  que  soient  ses  rapports  avec  1’aponevrose  ,  d’une  inflammation  des 
inuscles  psoas.» 

10)  Chomel.  C liniqtie  medicale:  «  Quand  le  rheumatisme  pre-abdominal  se  developpe  avec 
quelque  violence  il  peut  aisement  etre  pris  pour  une  gastrite,  enteriti  et  surtout  pour  une 
peritonite. » 

FIELD  DuPUYTREN  2),  HeURTKLOUP  3),  ERDMA.N5  4),  etC. 

Aetiologia .  Causae  quae  inflammationem  telae  cellu¬ 
losae  extra-peritonaealis  producunt  nonnumquam  latent 
observationi,  ut  saepe  fit  aegros  causam  morbi  indicare 
non  posse;  contusio  vehementibus  ictubus ,  lapsu  pro¬ 
ducta  ,  dilaceratio  nimio  motu  musculorum  adjacentium  , 
quo  parva  extravasatio  externe  non  apparens  in  tela  cel¬ 
lulari  exoritur,  sunt  causae  producentes  praecipuae,  prae¬ 
sertim  si  injuria  prope  fulcra  ossea  abdominis  allata 
fuit,  unde  incarceratio  et  dilaceratio  telae  cellulosae  ve- 
hementior  fit;  inflammatio  tunc  stalim  post  allatam  in¬ 
juriam  accidere  potest,  vel  nucleus  superstes  sanguinis 
extravasati  eam  excitat,  in  quo  casu  inflammatio  non 
nisi  longe  post  causae  externae  actionem  producitur. 
Eodem  modo  loco  haberit  recidiva,  si  causa  alia  agit, 
antequam  primus  morbus  cessavit,  vel  si  productum  an¬ 
tecedentis  inflammationis ,  induratio  vel  concrementum 
superfuit.  In  nonnullis  individuis  talis  existit  ad  con¬ 
cipiendas  phlegmones  praedispositio  ,  ut  minima  obser¬ 
vationem  fugens  causa  eas  accendit ,  quae  ut  diathesis 
propria  in  tela  cellulari  omnium  organorum  se  mani¬ 
festat,  ut  etiam  gastrica  affectio  e.  g.  sufficit  ad  phleg- 
monem  quandoque  excitandam. 

Nimia  telae  cellulosae  extra-peritonaealis  extensio  in 
graviditate,  hydrope  ascitide ,  herniis  voluminosis  etc. 

1)  Bedisgfield.  Medical  practice :  « I  have  never  examined  psoas  abscess ,  without  finding 
it  connected  witb  disease  of  the  vertebrse  ,  and  i  ara  inclined  to  think  that  it  ought  to  be  treated 
as  such. » 

2)  Dupuxtren.  C linique  chirurgicale :  «D’aprfes  ces  considerations  ...  on  voit  que  ce  (abees 
de  la  fosse  iliaque)  sont  de  veritables  phlegmons  developpes  au  voisinage  du  coecum  en  dehors 
de  la  cavitb  du  peritoine,  mais  susceptibles  de  communiquer  l’inflammalion  h  cette  membrane. » 

3)  Heurteloup.  Diclionnaire  des  Sciences  medicales,  art.  ubeds  de  l  abdomen:  "  Pour  sc 
decider  h  les  ouvrir ,  il  ne  faut  donc  pas  altendre  que  1’exisience  de  la  matibre  soit  prouvee  par 
la  rbunion  de  tous  les  sympt6mes  ordinaires ;  la  permanence  de  ceux  qui  existent  suffit. »  etc. 

4)  Erdmann.  Aerztlichen  Praxis:  «Seitdem  die  Aufmerksainkeit  der  Aerzte,  wie  es  scheint 
7,u  erst  von  Dupuytren  ...  scheint  es  wirklich  ais  wenn  gerade  diese  Region  (coecalgegend)  den 
Entzundungen  mehr  ausgesetz  ist  ais  alie  andern.  » 

potest,  activam  ejus  excitare  inflammationem ,  uti  ut 
eaedem  circumstantiae ,  post  parium  vel  post  peractam 
operationem ,  cum  insequitur  subito  parietum  collapsus 
non  sufficienter  suffulcatorum ,  hyperaemiam  passivam 
in  vasibus  extensis ,  et  passivam  telae  cellularis  inflamma¬ 
tionem  excitare  possunt.  Porro  vulneratio  telae  cellularis 
in  operatioribus  sanguineis,  ejus  dislocatio  manipulatio¬ 
nibus  sub  partu  et  reductione  herniarum;  pressio  appa¬ 
ratuum  ligatoriorum  vel  vestimentorum;  praesentia  cor¬ 
porum  helerogeneorum  in  eam  propulsorum;  producta 
morbosa  in  ea  exorta,  inter  quae  praesertim  adnumerari 
debent  sanguinis  extravasatio  in  musculorum  ruptura  , 
urinae  in  vesicae  laesione,  materiae  faecalis  in  intestino¬ 
rum  ulceribus;  tumores  cystici  qui  evolutione  procedenti, 
inflammationem  in  partibus  vicinis  excitant.  In  intestinis 
faecum  retentio,  calculi  in  cystide  fellea  et  ureteribus, 
corpora  heterogenea  incoeco,  mechanice  agunt  in  telam 
cellulosam  vicinam ;  dum  affectiones  morbosae  tam  orga¬ 
norum  quam  parietum  abdominalium  se  fasciae  peritc- 
naeali  communicare  possunt ,  atque  ejus  inflammationem 
excitare:  ad  has  praecipue  pertinent  inflammationes  chro¬ 
nicae  et  degenerescentiae  unius  alteriusve  partis  cana¬ 
lis  intestinalis,  hepatis,  renum,  ureterum,  uteri,  ovario¬ 
rum  ;  in  statu  puerperali  praesertim  praedispositio 
existit  ad  affectionem  hujus  telae  cellulosae  morbosam , 
quam  tunc  concomitatur  extravasatio  seri  lactei  coloris 
purulenti,  cujus  natura  nondum  sufficienter  cognita  est. 
Dein  pus  ex  carie  vel  aliis  thoracis  affectionibus  exorta 
atque  accumulata ,  saepe  causa  fit  congestionum  puris 
chronicorum,  et  inflammationis  fasciae  peritonaealis , 
secundum  quam  haec  producta  morbosa  se  facile  exten¬ 
dunt.  —  Hac  causarum  enumeratione  patent  inflam¬ 
matio  ejusque  exitus  praesertim  suppuratio  idiopathice, 


—  19 


sympathice,  et  symptomatice  in  tela  extra-peritonaeali 
locum  habere  posse. 

Symptomata  morbi.  Horum  abscessuum  primariorum, 
secundariorum  et  metastaticorum,  praecipue  illi,  idio¬ 
pathici  nempe,  a  nobis  sunt  considerandi,  dum  de  cae- 
teris  non  nisi  passim  et  quantum  ad  eorum  diagnosim 
necesse  erit  mentionem  faciemus. 

Calor  auctus,  tumor,  dolor  et  rubor,  diu  habebantur 
sola  symptomata  inflammationis  et  hanc  ob  causam  defi¬ 
niebant  eam  in  omnibus  texturis;  si  hic  symptomatum 
complexus  alicubi  observatur,  certe  in  genere  in  tela  cel¬ 
lulari  adest,  sed  longe  abest  eam  tam  aperte  observari  in 
palegmonibus  profundis  extraperitonaealibus. 

Sic  calor  auctus  loci  affecti  difficile  sentitur  ,  tamdiu 
partes  externae  obtegentes  non  inflammatione  primitiva 
coafficiantur ,  quod  cum  cute  tantum  in  ulteriori  morbi 
periodo  accidit  et  tunc  solum,  rubor  externus  formae 
pseudo-erysipelatis  observatur.  Quando  productum  locale 
inflammationis,  volumen  magnum  acquisivit,  tumor  tan¬ 
tum  externe  conspicitur,  et  hoc  eo  lentius  quo  lamina 
parietalis  peritonaei  pressione  magis  introrsum  pulsa  est; 
primo  tumor  non  exacte  circumscriptus  est,  durus, 
nitens  et  quasi  tensus,  dein  pure  formato,  magis  cir¬ 
cumscribitur,  quod  quandoque  non  nisi  parvum  tempus 
perdurat;  nam  si  puri,  decursu  morbi  vel  artis  auxilio, 
non  praebeatur  exitus  ,  tunc  foci  parietibus  hoc  illove  loco 
ruptis  pus  fundit  inter  laminas  adjacentes. 

Initio  dolor  obtusus  et  pungens,  dein  vehementior  fit. 
etpulsitans,  cum  sensu  ponderis,  et  quo  magis  inflammatio 
procedit,  eo  fortior  fit  pulsationis  sensus,  usque  ad  pus 
eleminetur  vel  a  sede  primitiva  ad  peripheriam  transeat. 
Dolor  horum  phlegmonum  plerumque  in  eorum  ulteriori 
decursu  valde  est  vehemens,  praesertim  si  in  lumbis  sedat 

inflammatio  ,  cujus  causa  in  magno  nervorum  numero  hanc 
regionem  percurrentium  quaerenda  est,  et  in  tensione 
densorum  stratorum  muscularium  et  aponeurosium  parum 
extensibilium;  praeterea  haec  sensibilitas  augetur  respi¬ 
ratione  ejusque  modificationibus,  in  qua  passive  participant 
parietes  abdominales,  locomotione  cui  organa  abdomina¬ 
lia  in  perficiendis  suis  muneribus  sunt  exposita,  et  actione 
musculorum  abdominalium  in  trunci  motibus ,  in  educendis 
excretis ,  etc. 

Saepe  horum  symptomatum  invasionem  praecesserunt 
horripilationes,  pendiculaliones  ,  oscitationes,  et  in  ulteriori 
morbi  decursu  concomitatur :  febris ,  pulsus  frequens  celer, 
urina  rara  rubra,  sitis,  anorexia,  vomituritio ,  cephalal¬ 
gia,  delirium,  nempe  si  effusio  localis,  in  ceteroquin  parum 
sensibile  tela  cellulari,  sat  sit  vehemens  ad  reagendum  in 
praecipuas  organismi  functiones ,  et  praesertim  in  systema 
nervosum  et  sanguineum.  Quodsi  enim  phlegmones  aut  abs¬ 
cessus  sedeant  prope  ventriculum  vel  hepar,  excitabunt 
vomituritionem ,  praesertim  post  cibi  vel  potus  ingestio¬ 
nem;  si  pressionem  excercent  in  faciem  inferiorem  hepatis 
et  vesiculam  fellis,  bilis  secretio  laedetur  et  exorientur 
icteri  symptomata  ,  et  imminula  fellis  in  canalem  intesti¬ 
nalem  excretione,  digestio  retardabitur,  et  faeces  griseae 
in  frustis  excernentur;  dum  constipatio  pertinax  adest 
quando  tumor  premit  in  partem  intestini  tenuis,  vel  in 
fossa  iliaca  sedens  ,  faeces  retinet  ad  coecum  vel  flexuram 
iliacam;  prope  rectum  se  tenesmo  significabit  quando  pus 
jam  ad  hujus  partem  inferiorem  parvenit. 

In  phlegmonibus  fossae  iliacae  dolor  se  extendit  ad  par¬ 
tem  femoris  superiorem ,  et  sensum  in  membro  huic 
tumori  respondenti  obtusum  reddit,  licet  ejus  motus  non 
prohibeatur,  et  ejus  contractio  permanens  non  sit  neces¬ 
saria  morbi  sequela  Si  phlegmone  circa  renes  adest,  vel 

circa  ureteres,  vel  prope  vesicam  tunc  urinae  secretionis, 
excretionis  laesiones  provocabit  atque  horum  organorum 
morbos  simulabit;  si  pus  prope  uterum  vel  ejus  ligamenta 
collocatum  est,  tunc  hujus  organi  irritatio  exislit  cum 
dolore  in  parte  profunda  pelvis,  volumen  uteri  auctum 
et  dislocatum  videtur ,  vel  ejus  inflammatio  cum  vaginae 
aucto  calore;  dum  prope  ovaria  sedens  posset  suspicionem 
movere  hydropis  vel  inflammationis  horum  organorum. 

Quodsi  musculi  coaffecti  sint  vel  si  hi  phlegmone  extra- 
peritonaeali  premantur,  tunc  symptomata  dubia  ex  hisce 
organis  locomotionis  exorori  possunt,  non  solum  turbato 
eorum  motu ,  sed  quia  exploratio  loci  affecti  non  semper 
permittit  distinguere ,  num  phlegmon  inter  vel  sub  stratis 
muscularibus  sedeat ;  in  laterali  pressio  musculorum  obli¬ 
quorum  et  transversorum  sensationem  dolorosam  producit, 
quasi  zonae  valde  contractae ;  in  lumbis,  lumbago  existit 
vehementissima  quae  sentitur  motu  columnae  vertebralis; 
in  fossa  iliaca ,  pressione  super  musculum  psoam  ,  motus 
femoris  plus  minus  impeditur,  sed  non  prorsus  perditur , 
uti  jam  dictum ;  si  abscessus  prope  diaphragma  vel  sub  eo 
formatur,  hic  musculus  ,  si  pus  majori  quantitate  accu¬ 
muletur  ,  propelli  potest  et  exinde  suffocationis  symptomata 
originem  ducere,  quae  diagnosis  difficultatem  non  parum 
augent. 

Phlegmones  exlra-peritonaeales  quodsi  locum  habeant 
in  locis  ,  ubi  tela  cellulosa  laxa  est,  et  ubi  adhaesiones 
musculares  parum  abundant ,  vel  ubi  fibrae  aponeuroticae 
a  se  invicem  distendi  possunt ,  quandoque  subito  exitus 
apparent;  vel  quasi  fortuito  aeger  tumorem  agnoscit  et 
hinc  fieri  potest  ut,  caeteris  faventibus  accedentibus 
symptomatibus,  cum  herniis  commutentur,  in  locis  ubi 
hae  communiter  proveniunt;  vel  vice  versa  heniae,  si 
in  locis  non  communibus  proveniunt  et  si  symptomata 


inflammatoria  focalia,  vel  rarae  formae  aberrationes ,  eas 
ooneomitentur,  possunt  pro  phlegmonibus  vel  liquidorum 
accumulationibus  in  fascia  peritonaeali  haberi.  Sanguinis 
extravasationes  et  aneurysmata  possunt  symptomatibus 
irritationis,  ab  iis  productis  purem  producere,  vel  id 
simulare.  Sed  in  quo  loco  phlegmone  sedet ,  perito¬ 
naeum  plus  minus  coaffeclum  erit,  et  facies  contracta, 
cutis  sicca  calida,  pulsus  frequens,  parvus  atque  durus, 
obstipatio  pertinax  ,  abdominis  parietum  tumefactio , 
laesio  functionum  multorum  organorum  abdominalium  , 
semper  erunt  symptomata  quorum  concursu,  aliquo  cum 
jure,  inflammationis  peritonaei  parietalis  praesentiam  suspi¬ 
camur,  dum  in  tenebris  profundissimis  ambulabimus,  quan¬ 
do  abscessus  inter  ejus  duplicaturas,  praesertim  inter  eas 
omentorum  formatus  erit.  —  Quid  mirum  itaque  inflam¬ 
mationem  telae  cellularis  extra-peritonaealis  cum  primis 
periodis  tot  morborum  posse  commutari,  quorum  enu¬ 
meratione  nunc  opus  non  erit. 

Decursus  morbi .  Symptomata  enumerata  non  semper 
eadem  vehementia  apparent ,  et  dependent  ab  inten- 
sitate  et  extensione  inflammationis  localis  telae  cellularis 
extra-peritonaealis  ,  in  qua  omne  signum  pathognomo- 
nicum  abest,  et  quae  plerumque  tantum  morbi  decursu 
diagnosci  potest ,  ad  quam  diagnosim  eliminatio  epiphe- 
uomenorum  aliorum  organorum  summi  est  momenti ,  et  ad 
quam  saepe  non  nisi  analytica  ratione  pervenire  possumus. 

Telae  cellulosae  inflammatio  resolvi,  indurationem  pro¬ 
ducere  ,  vel  in  suppurationem  transire  potest.  In  primo 
casu ,  symptomata  tam  localia  quam  generalia  sensim 
sensimque  diminuunt ,  et  hoc  eo  potius  quo  minor  fuit 
inflammationis  gradus.  Si  induratio  locum  habet,  tunc 
inflammatio  fit  vehementior  quam  in  antecedente ,  eorum 
symptomata  lentius  discedunt,  mobilitas  musculorum 

vicinorum  longum  tempus  limitatus  est ,  et  per  eos  adhuc 
diu  percipitur  durities  plus  minus  conspicua,  circum¬ 
scripta,  fixa,  profunda,  non  dolorem  movens,  cujus 
resolutio  hebdomadibus  quandoque  mensibus  egit. 

Exitus  in  suppurationem  summi  momenti  et  frequentis- 
simus  est  ,  quando  inflammatio  fuit  vehemens  vel  diu 
perstitit,  et  hisce  notis  cognoscitur:  dolor  in  regione 
affecta  sensum  ponderis  movet ,  pulsationes  arteriarum 
pulsibus  isochronae  magis  apparent  magisque  se  exten¬ 
dunt,  tumefactio  augetur  atque  circumscribitur,  quia  pus 
formatum  cellulas  propellit,  et  primum  dispersum,  in  unum 
focum  coalescit  atque  abscessum  format ;  abscessus  volu¬ 
mine  increscit  et  sibi  viam  format,  vel  ad  exteriora  per 
aperturas  vicinas ,  vel  ubi  parietes  sunt  tenuiores  vel 
nimis  resistentia,  se  dispergit  secundum  fasciam  perito- 
naealem ,  peritonaeum  inter  atque  parietes  musculares, 
ad  loca  inferiora ,  et  ibi  se  accumulat  ubi  tela  laxior  et 
pressio  minor  est. 

Horripilationes  cum  insequente  pulsu ,  molli  ,  fre- 
quente ,  color  flavus,  rubor  genarum  circumscriptum, 
cutis  aucta  transpiratio ,  praesertim  in  regione  quam 
morbus  occupat ,  ubi  eodem  tempore  oedema  conspici¬ 
tur  ,  imminutio  symptomatum  activorum  inflammatorio¬ 
rum  sine  crisibus  manifestis ,  sudor  nocturnus  ,  febris  cum 
exacerbatione  nocturna  denunciant  praesentem  suppura¬ 
tionem  ;  tumor  phlegmone  productus  magis  magisque 
conspicuus  fit ,  attamen  ejus  diagnosis  difficilis  manet , 
quia  puris  accumulatio  tot  stratis  fibrosis  obtegitur. 
Quodsi  pus  ad  exteriora  tendat,  tunc  rubor  circumscri¬ 
bitur  et  profundius  tingitur,  punctum  molle  elevatum 
et  fluctuatio  profunda  locum  adnotant ,  ubi  pus  sibi  exi¬ 
tum  patefaciet,  nisi  ars  ejus  exitum  provocet.  Sed  non¬ 
numquam  accedit  quod  momento,  quo  ruptura  abscessus 

exspectetur,  tumor  circumscriptus  decrescat,  tensio  gene¬ 
ralis  regionis  cum  inflammatione  cutis  erysipelatosa 
denuo  exoriatur  ,  et  pus  ad  alia  loca  fundat ;  parietibus 
foci  hoc  illove  loco  cedentibus  ,  ubi  ubique  se  disper¬ 
gens  suppuratio  resistentiam  earum  citius  vinxit,  quam 
in  iis  locis  ubi  cutis  firma,  densa,  vel  aponeurosis 
tensa,  ultimum  impedimentum  ejus  exitui  praebuit,  quam  - 
obrem  tanti  est  momenti ,  horum  abscessuum  aperturam  , 
cum  certiores  de  eorum  praesentia  facti  simus ,  non 
solum  morbi  processui  relinqui.  Alio  tempore  ,  sed  rarius, 
tumoris  in  externa  proeminentia  parva  est ,  fluctuatio  non 
percipitur,  tensio  externa  diminuta,  signa  peritonitidis 
partialis  manifesta  adsunt,  abscessus  peritonaeum  ante  se 
pellit,  hoc  sumnopere  tendit,  id  rumpit  in  loco  quo¬ 
dam  ,  ubi  inflammatio  ejus  perforationem  preparaverat , 
et  subito  se  in  peritonaeum  effundit  abscessus,  unde  im¬ 
mediata  et  peracuta  insequitur  peritonitis,  generaliter 
mortem  cito  producens. 

Insequenle  peritonitide  prope  phlegmonem  extra-peri- 
lonaealem,  nonnunquam  exsudatum  plasticum  formatur, 
et  adhaesio  partis  peritonaei  parietalis  cum  viscerali  ; 
hujusmodo  adhaesione  intima  parietem  abdominalem 
inter  et  aliquod  intestinum  locum  habita ,  procedente 
serosi  ulceratione,  pus  extra  peritonaeum  formatum, 
potest  in  ventriculi,  intestinorum  cavum  transire,  sine 
quod  aliqua  effusio  in  peritonaeum  ipsum  locum  habeat. 
Inter  raros  casus  numerandi  sunt  illi  in  quibus  aper¬ 
tura  cutanea  et  intestinalis  simul  exislit ,  et  puris  exitus 
duplici  via  fit.  Saepius  illi  proveniunt  in  quibus  pus  se 
per  rectum,  vaginam,  vesicam,  cavis  organis  extra 
peritonaeum  sitis ,  exitum  patefacit ;  puris  praesentia  in 
per  has  vias  excretis  quandoque  fortuito  percipitur,  dum 
morbi  symptomata  localia  et  generalia  eodem  ratione  de- 

cressunt ,  quam  in  abscessum  per  cutem  evacuatione 
observamus.  Sine  dubio  multi  ejusmodi  casus,  sine  quod 
animadversum  sit  in  iis,  sponte  curati  sunt,  dum 
medicus  crederet  se  in  diagnosi  errasse,  vel  forsan  sibi 
curae  honorem  adscripsisset ,  quae  natura  facta  fuerit. 
Thesis  pus  resorbi,  perque  vias  excrelionum  excerni  possit, 
cum  exinde  insequente  valetudinis  integritate ,  summo 
jure  referertur  ad  quaestiones  physiologico-pathologicas 
quam  maxime  dubias. 

Quodsi  laxa  et  abundans  sit  tela  cellulosa  ,  quam  in¬ 
flammatio  occupat,  ipsaque  inflammatio  vehemens,  tunc 
suppuratio  septimo  die  vel  et  ante  eam  incoepi  potest ;  si 
e  contrario  densa  ,  fibrosa  ,  tensa  sit,  intimeque  peritonaei 
musculisque  adhereat ,  tunc  symptomatibus  praesentibus 
plus  minusve  vehementibus  incarceralionis  localis ,  diu¬ 
tius  abesse  potest  et  in  acutis  casibus  imo  tres  hebdo¬ 
mades  praeterire  possunt  antequam  incipiat.  Non  semper 
tam  celeriter  haec  actio  decurrit;  nunc  fieri  potest  cau¬ 
sam,  contusionem  e.  gr. ,  jam  ante  hebdomades  atque 
menses  egisse ,  telae  cellulosae  injuriam ,  pressionem  , 
rupturam  ,  et  extravasationem  sanguinis  in  ea  jam  diu 
exstitisse,  quando  causa  altera,  e.  gr.  affectio  gastrica 
vel  rheumatica,  motus  vehemens,  laesionem  latentem  ex¬ 
citat,  quae  tantum  faventem  occasionem  exspectare  vide¬ 
batur  quo  vehementior  se  manifestaret;  hic  incubatio¬ 
nis ,  ut  ita  dicam,  tempus  longum  fuit,  sed  symptomata 
peracuta  id  sunt  secuta.  Decursus  inflammationis  irre¬ 
gularis ,  alternatim  desinens  et  incipiens,  causa  fit,  cur 
in  ejus  vicinia  abscessus  diversae  maturitatis  inveniantur. 

Alio  tempore  fieri  potest,  aegrum  primae  causae  occa- 
sionalis  oblitum  vel  fere  immemorem  accusare  dolorem 
sensim  sensimque  exortum  et  eodem  modo  adaugentem 

in  aliqua  abdominis  regione;  tumor  initio  se  tam  obscure 

manifestat  ut  de  ejus  praesentia  dubitatur,  fere  sine  quod 
percipiatur  ;  increscit  sine  rubore  ,  sine  doloris  augmento, 
paries  externa  sensim  sensimque  tenuior  fit  et  sine  vehe¬ 
mentibus  symptomatibus  externe  aperitur  abscessus;  sup¬ 
puratio  saniosa  longe  durat ,  focus  extensus  est ,  aeger 
emarescit,  languet  et  exhaustioni  succumbit,  si  in  ejus 
viribus  sustinendis,  actione  organica  adaugenda  ,  meliore 
suppuratione  provocanda  et  cicatrice  formanda  non  suc¬ 
cedamus.  —  Ad  hanc  speciem  referendi  ita  dicti  abscessus 
frigidi ,  qui  chronica  telae  cellulosae  inflammatione  forman¬ 
tur  et  saepe  excitantur  degenerationibus  organorum  adja¬ 
centium  lente  decurrentibus.  Possunt  plus  quam  annum 
sensim  adaugere,  et  praesertim  individuos  debiles,  lan¬ 
guidos,  scrophulosos  invadunt,  quorum  organismi  inertia 
vel  connata  est  vel  modificatio  organica ,  sequela  affec¬ 
tionis  chronici  cujusdam  organi  magni  momenti.  Hi 
abscessus  frigidi,  licet  multopere  cum  iis  conveniunt, 
distinguendi  ab  abscessibus  congestionis,  in  quibus  pus, 
jam  in  organis  remotis  formatum  ,  ad  parietes  abdomi¬ 
nales  fundit,  se  in  locis  aptis  accumulat  et  tantum 
augetur  novo  producto  ,  cui  materies  irritans  per  decursum 
suum  originem  praebet.  Horum  diagnosis  plerumque  dif- 
cilis  ;  aeger  in  eodem  languido  statu  versatur  ,  plerumque 
morbi  symptomata  in  aliis  organis  praecesserunt:  utv.  c. 
abscessus  colli  vel  thoracis  ,  vertebrarum ,  costarum  , 
sterni,  aliorumque  caries;  licet  non  raro  accidit  abscessus 
congestionis  se  manifestare  in  pelvi ,  ad  lumbos  vel  sub 
arcu  crurale ,  sine  quod  in  vita  eorum  causa  inveniri  po¬ 
tuerit. 

Prognosis.  Diagnosi  abscessus  profundi  parietum  abdo¬ 
minalium  exacta  instituta  vel  propter  complicationes  dubia, 
prognosis  in  multis  casibus  prudenter,  nonnumquam 
infauste  facienda  erit.  Hic  nempe  metuenda  :  puris  resorp- 

tio,  ejus  effusio  in  peritonaeum  cum  peracuta  et  plerum¬ 
que  inter  nychthemeram  mortali  peritonitide ,  manifesta 
sensu  internae  rupturae  vel  extravasationis ,  dolore  ve* 
hementi  intolerabile  per  totum  abdomen  extenso  ,  sin¬ 
gultu,  vomitu,  horripilationibus,  pulsu  parvo,  frequente, 
facie  Hippocratica ,  aliisve;  —  collapsus  nervosus  in  abs¬ 
cessu  voluminoso  et  incarcerato ,  qui  cutis  frigore ,  ces¬ 
santibus  symptomatibus  inflammatoriis,  membrorum  flac- 
ciditate  ,  virium  prostratione  ,  pupillae  dilatatione  ,  men¬ 
tis  depressione ,  sudore  gelido ,  pulsu  parvo  filifor¬ 
mi  ,  sese  manifestans ;  —  febris  hectica  in  suppuratione 
exhauriente ,  quando  abscessus  per  culem  aperitur  et 
magnum  cavum  formatum  est.  In  hoc  casu  non  tam  quan¬ 
titas  magna  puris  excreti  periculum  aegro  movet ,  quam 
virium  perditus,  quem  patitur  natura  in  occludendo  cavo 
magno  :  exstiterunt  nempe  magnae  puris  accumulationes 
quae  fere  non  aegrum  afficerent ,  dum  paulo  post  abs¬ 
cessus  aperturam  affici  incipiebant  periculosis  exhaus¬ 
tionis  symptomatibus.  Si  inflammatio  vehemens  sit  et 
incarcerata,  mortificatio  telae  cellulosae  vicinae  exoriri 
potest,  quae,  si  se  extenderit,  se  manifestat  subito  ces¬ 
sante  tensione  ,  dolore  et  calore  ;  cutis  luridus  fit ,  bullis 
obtegitur  fluido  nigrescente  foetido  seroso  repletis , 
facies  decomponitur.  Hi  exitus  sunt  specierum  peri¬ 
culosissimarum  in  quibus  inflammatio  erat  vehemens 
et  extensa ,  et  in  regione  sibi  sedem  quaesiverat  ubi 
organa  nobilioria  prope  focum  jacebant,  ut  in  lumbis 
v.  g.  ;  vel  in  individuis  debilibus ,  languentibus ,  qui 
paulo  morbo  resistunt.  Inflammatione  minus  vehemente 
et  suppuratione  minus  extensa ,  in  individuis  robustis 
communiter  bene  nutritis,  nec  morbis  chronicis  aliorum 
organorum  affectis ,  locato  morbo  prope  parietem  ante¬ 
riorem  abdominalem  ,  ubi  ab  aliis  organis  tanquam  se- 


paratur  ,  ile  salute  aegri  multum  sperandum.  Ex  quo 
sequitur,  inflammationem  quamdiu  nondum  in  suppura¬ 
tionem  transiisset,  fere  nullum  periculum  aegro  allaturam. 

Cura.  De  hac  tantum  parum  dicendum  erit,  quia  ple¬ 
rumque  regulae  therapeiae  generalis  sufficiunt.  In  periodo 
acuto  inflammationis  telae  cellulosae,  depletio  sanguinis 
generalis  ad  reactionem  febrilem  diminuendam  requiri 
potest ,  sed  depletiones  locales  ope  hirnrdineum  et  cu¬ 
curbitarum  cruentarum  parvis  intervallis  repetitae,  et  quam 
propissime  sedem  phlegmonis  applicatae;  hae  optima 
ratione  adhiberi  possunt,  non  solum  ad  inflammationem 
in  initio  depellendam  ,  sed  et  ad  eam  limitandam,  quando 
exitus  in  suppurationem  impediri  non  potest.  In  nonnullis 
casibus,  v.  c.  si  peritonaeum  in  consensum  rapitur,  usus 
calomelanos  proderit  ad  inflammationis  extensionem  impe¬ 
diendam  atque  effusionem  praecavendam ;  parte  affecta 
valdopere  dolorosa  ,  opium  ut  ei  jungatur  necesse  erit , 
ex  suis  praeparationibus  pulvis  Doveri  summos  usus 
praestat. 

Semper  ad  cutis  transpirationem  animus  advertendus 
et  mediocris  sudor  provocandus  tepidis  potibus  et  bal¬ 
neis,  quae  praeterea  localiter  emolliunt.  Faecum  retentioni 
oppugnandum  sed  tantummodo  lenibus  eccoproticis  vel 
clysmatibus.  Tanti  est  momenti  in  phlegmonibus  extensis 
ut  dolor  localis  et  reactio  generalis  eo  saepe  producta  di¬ 
minuatur,  ut  secretiones  et  excretiones  cutaneae  et  intes¬ 
tinales  augeantur,  ut  A.  Cooper  excogitaverit  formulam 
magistralem,  quam  typum  medicamentorum  in  talibus 
adhibendum  habuit,  et  nitens  experientae  suae  magnae 
eam  laudibus  efferat:  formula  haec  consistit  in  solutione 
sulphatis  magnesiae  in  spiritu  Mindereri  cui  junctum 
Laudamum.  Quodsi  inflammatio  minus  vehemens  fiat  vel 
minorem  gradum  acquisisset,  tunc  multum  exspectandum 

esi  si  bis  tresve  de  die  applicetur  unguentum  mcrcuriale. 
Si  symptomata  activa  inflammationis  cessaverunt,  si  in 
indurationern  transiviit,  tunc  inunctiones  excitantes  quae 
absorptionem  incitant ,  multi  usus  esse  possunt. 

Quodsi  non  succedamus  in  limitanda  inflammatione, 
nec  proveniendo  ejus  exitu  in  suppurationem,  tunc  hac 
exorta,  cataplasmatibus  emollientibus  tentanda  est  eductio 
quam  citissima  producti  inflammationis,  et  hanc  ob 
causam  in  loco  quo  tumefactio  et  fluctuatio  percipiantur, 
licet  profunde  sitae,  incidenda  sunt  tegumenta  cutanea 
et  nunquam  nisi  in  chronicis  abscessibus  ad  eorum  aper¬ 
turam  caustica  sunt  adhibenda.  Unum  post  alterum  stra¬ 
tum  inciditur,  directione  quae  correspondet  illi  vaso¬ 
rum  et  fibrarum  muscularium,  et  si  propter  situm  valde 
profundum  phlegmonis  vel  propter  nobilitatem  organi 
vicini,  vel  propter  incertitudinem  praesentiae  tumoris  non 
suadendum  sit  profundius  incidere,  tunc  incisio  superfici¬ 
alis  facta  saepe  sufficit  ad  relaxandas  partes  atque  puri 
liberum  exitum  praebendum* 

Hic  etiam  locum  esset,  si  Cooper  et  Velpeau  imitari 
vellemus,  disjudicandi  num  hi  abscessus  libere  sint  in¬ 
cidendi  vel  tantum  pungendi,  sed  haec  disquisitio  limites 
hujus  dissertationis  transgredirelur,  itaque  sufficiet  hic  in 
memoriam  revocare:  actum  restaurationis  magnorum  abs¬ 
cessuum  causam  sistere,  cur  aegri  periclitentur  atque  itaque 
Cavendum  esse,  ne  si  larga  incisione  pus  sit  evacuatum , 
parietes  abscessus  quasi  inertes  collabantur;  ad  hoc  prae¬ 
cavendum  adhibere  debemus  apparatum  ligamentosum 
serratum,  quo  focum  restaurandum  relative  minorem 
reddimus.  —  Dein  ad  complicationes  advertendum  et 
modificationes  curae  speciales  exinde  profluentes. 

Observationes .  Nunc  cum  jam  de  causis ,  symp¬ 
tomatibus  ,  decursu  ,  diversis  formis  et  complicationibus 
abscessuum  extra-perilonaealiurn  sermo  fuit,  ultimo  adfe- 
rendae  sunt  observationes,  quibus  haec  omnia  demonstren¬ 
tur  quodque  horum  abscessuum  diagnosi  magis  proderit 
quam  descriptio  prolixa  ,  quae  comparationem  iteratam 
cum  symptomatibus  aliorum  abdominis  organorum  neces¬ 
sariam  redderet.  Praecipue  illos  casus  eligemus ,  quorum 
anatomico  pathologicam  disquisitionem  communicare  pos¬ 
sumus,  ut  exinde  paterent  laesiones,  quas  hi  absces¬ 
sus  producunt  et  affectiones  quibuscum  commutari 
possunt  *). 

Antiquissima  observatio  inflammationis  idiopathicae 
extra-peritonaealis  quam  possidemus,  verosimiliter  haec 
est  quae  A°.  1639  adnotata  est,  et  propter  magnum  quod 
offert  momentum  citata  est  a  Bartholino  ,  Botneto  et 
Morgagno. 

Obs.  I.  Quidam  XXXIII  annos  natus  a  rotis  rhedae  bene  onustae 
circumrotatis  super  hypochondrio  dextro  fuit  vehementer  conquassatus, 
sine  tamen  costarum  notharum  fractura  :  diarrhaea  et  vigiliis  obcruciatus 
atque  doloribus  comitantibus.  Methodica  curatione  ab  initio  neglecta  , 
febri  symptomatica  superveniente,  tandem  viribus  collapsis,  vitam  cum 
morte  commutavit.  Ratione  situs  suspicio  aderat  partem  affectam  fuis¬ 
se  jecur  :  at  vero  post  obitum  longe  aliter  observatum  fuit ,  nam  ante 
corporis  dissectionem  tetegi  hypochondrium,  quod  non  erat  durum  sed 
admodum  molle:  ergo  hepar  non  fuisse  primario  laesum  inflammatum 
aut  induratum  conjectura  assequi  licuit.  —  Primo  itaque  incisis  in  forma 
crucis  abdominis  musculis,  statim  ex  dextro  latere  materia  purulenta 
copiose  eflluxit  ad  libram  semis,  sine  ullo  abscessu  in  jecore  apparente: 
aposthema  enim  intra  abdominis  musculos  et  peritonaeum  continebatur. 
Pars  omenti  erat  abscessui  adnata,  ita  ut  novacula  illud  separare  neces- 

1 )  Louis.  Sur  les  lumeurs  fongueuses,  dans  les  Memoires  de  I'  Academie  Royalede  chirurgie. 
i  Le  discei nement  du  caractfere  propre  de  chaque  genre  de  maladie  et  de  ces  differentes 
especes  est  la  source  des  indications  euratives;  sans  un  diagnostic  exact  et  precis  la  theorie 
est  toujours  en  defaut  et  la  pratique  souvent  infidele.  » 

sum  luerit.  Hepar  vero  silum  obtinebat  sub  meditullio  diaphragmatis,  ad 
sinistrum  hypochondrium  inclinans ,  et  sterni  costis  nothis  undiquaque 
beniticio  membranarum  annexum,  quod  digitis  fuit  separatum.  Magni¬ 
tudo  abscessus  tanta  erat  ut  pugnus  grandior  in  eo  abscondi  potuerit  , 
situ  jecoris  aliorsum  translato.  Ventriculus  satis  magnus  silum  obtinebat 
ad  sinistrum  magis  urgentem ,  ob  abscessus  grandioris  praesentiam. 
Languedelius. 

Hic  contusio  vehemens  fuit  sine  dubio  causa  proxima 
abscessus  ;  morbus  habebatur  pro  affectione  hepatis , 
quam  autopsia  demonstravit  esse  tantum  deuteropathi- 
cam;  pus  in  foco  reclusum,  collapsum  aegri  provocavit 
cui  succubuit. 


Obs.  II.  Matrona  diu  graviterque  tumidum  ventrem  gestaverat . 
qui  nullis  remediis  cessit.  Mortuae  cadaver  appertum,  reperiturque  sin¬ 
gularem  interiorem  constitutionem :  levi  vulnere  in  hypochondrio  dextro 
inflicto ,  copiosissima  aqua  effluxit  velut  ex  fonte  ;  quae  mediam  nos¬ 
tram  tonmam  facile  implevisset;  postea  ampliato  vulnere  et  per  medium 
discisse  abdomine ,  reliquum  evacuatam  spongiis  inter  peritonaeum  et 
intestina,  quae  curiosius  investigaturus,  nulla  invenit,  sed  membranam 
densiorem,  protensam  ab  osse  xiphoide  ad  inguina  usque,  universum 
ventrem  inferiorem  tegentem ,  venis  copiosis  et  amplis  refertam ,  ut 
placentam  uterinam  referret,  vasorum  copia  aemulam.  Haec  membrana 
resecta,  demum  in  conspectum  prodierant  intestina,  et  reliqua  desi¬ 
derata  abdominis  viscera ,  sed  in  dextra  parte ,  ad  hepatis  regionem 
membranae  adnatus  erat  abscessus,  magnus,  pure  foetido  repletus, 
unde  de  dextri  lateris  dolore  aegra  saepius  conquesta  fuerat,  nec  in  illud 
latus  decumbere  potuit.  Tres  alii  abscessus,  sui  vesiculae  minores,  infe¬ 
riorem  membranae  pariem  occupaverunt  prope  inguina ,  sed  necdum  ad 
maturitatem  perductae,  discisse  enim  aquam  continebant;  lien  quoque 
apostemate  infectus,  pressusque  puris  copiam  effundebat.  Bartholinus. 

Hic  verosimiliter  initio  exstitit  hydrops  saccatus,  qui 
dein  diversis  locis  fasciae  extra-peritonaealis  inflamma¬ 
tionem  excitavit,  et  qua  phlegmones  in  diversis  gradibus 
evoluti  inveniebantur. 

Obs.  III.  Filiola,  insigni  ventris  tumore  et  tensione  vexabatur, 

elc.  Dissectio  abdomine  a  sinistro  latere  immensae  molis  abscessus  reper¬ 
tus  ,  ab  apophysibus  transversis  vertebrarum  lumborum  ortum  ducens, 
deinde  sub  liene  transiens,  totum  id  latus  occupat.  A  dextro  latere  duo 
itidem  alii.  Abscessus  illi  ita  sursum  ad  claviculas  diaphragma  impulse- 
rant,  ut  duorum  digitorum  spatium  pulmonibus  non  esset  reliquum 
admotum,  quod  ut  velut  suffocatio  obierit.  Bonetus. 


Hanc  observationem  Bonetus  praesertim  citat,  ut  cau¬ 
sam  suffocationis  demonstraret ,  quae  tantam  in  thoracem 
diaphragmatis  intropulsionem  necessarie  sequi  deberet. 


Obs.  IV.  Nobilis  vidua  per  multos  annos  pedem  graviter  ulcera¬ 
tum  et  fontanellum  etiam  in  altero  babuit,  horum  diuturna  molestia 
defessa,  per  chirurgum,  dissuadente  me ,  consolidari  tamen  et  ad  cica¬ 
tricem  perduci  curavit,  quo  facto,  statim  spirandi  difficultas  occupat, 
appetitu  edendi  non  dejecto,  imo  ipsa  dicente,  jam  vegetiori  reddito 
ita  ut  desiderio  indulgere,  ob  asthma,  nunquam  audeant.  Tandem  facie 
et  manus  extremae ,  cum  abdomine  atque  pedibus  ob  humores  stag¬ 
nantes ,  et  exitum  amplius  non  habentes,  intumuerunt  et  asthmate  aucto, 
viribus  diuturnitate  fractis  et  attritis,  vitam  naturae  reddidit.  —  Jn 
hujus  post  mortem  latere  sinistro  ad  lienis  situm,  abscessus,  quem 
omnium  cum  admiratione,  occultum  habuerat,  apertus  inventus  est, 
ex  quo,  defuncta  jam  ipsa,  magnam  foedissimae  saniei  copiam 
effluxisse  mihi  relatum.  Horestius. 

Hic  prope  lienem  positus  fuit  abscessus  sine  quod 
causa  appereat,  quare  prae  aliis  hanc  regionem  quae¬ 
siverit  suppuratio;  praeterea  haec  persona  valde  prae¬ 
disposita  erat ,  quae  causis  latentibus,  suppuratione  vicaria 
afficeretur. 

Obs.  V .  Vir  macilentus  ,  inter  alios  quorum  causa  in  nosocomio 
cubabat,  morbos ,  tumorem  etiam  habebat  in  lumbo  sinistro  qua  hic 
sub  ipsa  infima  costa  vergere  incipit  ad  externum  latus.  Is  tumor  inspec¬ 
tantium  oculis  alias  quidem  magis,  alias  minus,  nunquam  tamen  non 
sic  satis  patebat,  contrectantium  autem  manibus  ita  cedebat,  quasi  humo¬ 
rem  contineret.  Homo  tandem  suis  morbis  succubuit.  —  Venter  apertus 
quid  faceret  eum  tumorem,  ostendit:  scilicet  tumidi  splenis  et  prae- 


mollis  par»  imo  eo  quo  diximus,  perveniens,  a  ventriculi  autem,  ei 
intestinorem  flatibus  modo  magis ,  alias  minus  illa  compulsa  ,  in  maci¬ 
lento,  ut  dictum  est,  corpore  id  efficiebat,  quod  inconsiderato  alicui, 
et  temerario  chirurgo ,  magno  cum  aegri  detrimento ,  imponere  facile 
potuisset.  Mediavia. 

Apparet  quo  modo  lienis  dislocatio  abscessum  frigi¬ 
dum  simulare  potest. 

Obs.  VI.  Patricius  quidam  intemperantissimus  in  allectionem  hypo¬ 
chondriacae  non  dissimilem  admodum  sua  forma  incidit ;  aderat  et  nausea 
continua,  creber  vomitus  et  cogitationes  melancholicae;  symptomata  levi¬ 
bus  purgationibus  et  tempestiva  sanguinis  missione  aliquanto  remissiora 
sunt  reddita ,  et  nunquam  malum  fuit  extirpatum  :  aliquot  diebus  post 
sensit  horrorem ,  et  supervenit  tumor  et  dolor  in  sinistro  genu:  itidem 
circa  pubqm  tumor  prognatus,  qui  vesicae  orificium  ita  compressit  ut 
difficulter  urinam  reddiderit:  hic  tumor  interdum  augebatur ,  interdum 
minuebatur ,  unde  causa  flatibus  adseripta  est .  quotidiano  tamen  incre¬ 
mento  ita  auctum  est  ut  sese  ad  umbilicum  et  latus  sinistrum  extenderit 
et  respirandi  difficultatem  excitarit:  fuit  redditus  cacochymicus  et  cachec¬ 
ticus.  ct  postquam  cruciatibus  morboque  totus  contabuerat,  septimo 
a  morbi  principio  mense  obiit  diem.  —  Apertum  fuit  corpus ,  et  in  eo 
inventa  collectio  materiae  purulentae  ac  foetidae,  nimirum  inter  duas 
mesenterii  tunicas:  collectio  haec  occuparat  majorem  inferioris  ventris 
partem  et  hepar  sua  putridine  infecerat.  CoiTER. 

Exemplum  notabile  haec  observatio  praebet  suppura¬ 
tionis  inter  atque  itaque  etiam  extra  duplicaturas  peritonaei. 
Apud  Morgagnium  diversa  inveniuntur  exempla  evolu¬ 
tionis  morbosae  adipis  interabdominalis ,  quae  propter 
diagnosis  incertitudinem  suspicionem  movebant  internae 
suppurationis.  Hoc  item  in  sequenti  observatione  con¬ 
spicitur. 

Obs.  VII.  Aethiopica  quinquagenaria,  valdopere  exhausta  recipie¬ 
batur  in  nosocomio  ;  de  decursu  morbi  ante  ejus  receptionem  certiorem 
se  reddere  non  potuit  medicus :  sub  umbilico  observatur  tumor  rotundus, 
mobilis,  se  ad  hypochondrium  extendens ;  duos  dies  post  mortua  est.  — 
Ante  vertebras  lumbales,  inter  duplicaturas  mesenterii,  tumor  adfuit  mag- 

riitudinis  capitis  infantilis,  ejus  cirnmferentia  cartilaginosa,  dura,  interne 
repleta  materia  albo-flavcscente ,  adipi  simili,  in  qua  multi  pili.  Andra.l. 

Obs.  vili.  Quidam  dolore  lumborum  diutissime  afflictus ,  nullis 
remediis  conferentibus,  tandem  diem  suum  obiit.  Inter  alia  remedia, 
paulo  ante  interitum,  cauterium  femori,  quatuor  digitis  supra  genu 
alflixam  fuerat,  a  quo  decisa  escharra  fluxit  sanies  quaedam  circiter  ad 
unciam  semis,  postmodum  vero  singulis  diebus  fluebat  ex  cauterio  pus 
verum  et  landabile  ad  unciam  vel  amplius.  Mirabatur  chirurgus,  neque 
unquam  potuit  conjicere  undenam  pus  illud  manaret.  —  Aperio  defuncti 
cadavere,  inventus  est  pulmo  purulentus,  quae  praecipua  mortis  causa 
fuit:  in  lumbis  vero  magnus  abscessus  inventus  est,  a  quo  dolor  ille 
diuturnus  et  contumax  oriebatur  :  ab  abscessu  autem  ad  cauterium  usque, 
inventus  est  canaliculus,  per  quem  puris  portio  quaedam  effluebat.  CHOMEL. 

Haec  observatio  docet  quam  late  focus  se  puris  fusione 
extendere  ,  impedimentis  quae  in  via  sua  reperit destructis , 
et  quam  longe  ab  incunabulo  productum  inflammationis 
perigrinare  possit.  Verosimiliter  pulmonis  morbus  lumbo¬ 
rum  abscessui  successit. 

Obs.  IX.  Aperto  cadavere  filii  nobilis  ...  leviri  mei  ,  manifestum 
evasit  decensum  intestini ,  quo  laborabat  omnino  incurabilem  fuisse , 
non  enim  solum  intestinum  ileum  in  inguen  sinistrum  devolvebatur 
sicuti  fieri  suevit  in  entero-bubonocelis ,  sed  et  praeterea  penetraverat 
peritonaei  productionem  ad  longitudinem  sesqui  pollicis,  altitudinem 
vero  decem  linearum  mathematicarum ,  impossibilis  ergo  ideo  plane  fuit 
intestini  reductio  ;  et  proinde  dictus  intestini  prolapsus  in  inguen  sinis¬ 
trum  nulla  ratione  emendari  potuit.  Demum  praedicta  ilei  intestini  portio  , 
quae  peritonaei  processum  pervaserat  omnino  purulenta  evaserat ,  nec  non 
inguinis  sinistri  glandulae  ;  ubi  loci  puris  foetidissimi  et  crassissimi  pinta 
circiter  hypogastrium  omnino  replens,  coacervata  fuerat.  —  Ex  mea 
autem  sententia,  genitus  est  dictus  abscessus  ob  strictionem  inguinis 
sinistri ,  a  scuto  perizomatis  constrictionem,  quod  in  usum  fuerat  ductum 
ad  continendum  sua  in  sede  intestinum.  Drelincurtjus. 

Exemplum  notabile,  quomodo  continua  et  prava  pres¬ 
sione  apparatuum  ligamentoriorum  in  locis  ubi  herniae  se 
producere  solent ,  phlegmones  excitentur. 

Obs.  X.  Hernioloinia  instituebatur  propter  herniam  voluminosam, 
jam  tres  dies  incarceratam ;  sacco  hernioso  aperio ,  in  conspectum  venit 
ansa  intestinalis  et  testis  ;  annulo  inguinali  inciso  hernia  perfecte  reduci 
non  potuit:  patuit  ansam  intestinalem  non  in  abdomen  rednei ,  sed  inter 
laminas  fibrosas ,  quae  parietem  superiorem  canalis  inguinalis  pro  parte 
formant  ;  tunc  annulus  abdominalis  incidebatur  et  facile  hernia  redu¬ 
cebatur.  Orta  est  eo  loco  inflammatio  et  post  octo  dies  eo  dignoscebatur 
abscessus  voluminosus ,  qui  se  in  parietibus  abdominis  inter  aponeuroses 
supra  arcum  cruralem  formaverat:  aperto  abscessu,  plus  minus  unius 
libri  puris  excernebatur;  intra  tres  hebdomades  hic  clausis  fit;  sed 
alius  in  scroto  se  evolvebat  focus,  qui  etiam  apertus  patuit  communicare 
cum  regione  iliaca.  Perfecte  sanatus  est  aeger.  Velpeau. 

Patet  hic  aperto  ,  nimiam  et  prave  institutam  herni¬ 
arum  repositionem,  inflammationem  telae  cellulosae 
extra-peritonaealis  posse  producere. 

Obs.  XI.  Onerarius  post  lapsum,  tumorem  in  inguine  percepit; 
tumor  videbatur  totum  funiculum  spermaticum  occupare,  constipatio 
alvi,  suspicio  herniae;  post  conatus  inutiles  reductionis  ,  herniotornia; 
suspicatus  chirurgus  se  ad  saccam  herniosum  pervenisse,  sine  successu 
reductionem  tentavit,  dilatavit  annulum  cruralem  sed  frusta;  tandem 
saccus  aperiebatur  et  multum  exinde  sanguinis  profluebat,  tumor  dis¬ 
paruit  ,  funiculus  liberabatur  ;  nec  intestinum  nec  epiploon  adfuere ; 
cito  convaluit.  Pott. 

Accumulatio  sanguinis  extravasati  pro  hernia  habebatui 
et  operatione  tantum  vera  natura  morbi  adparuit. 

Obs.  XII.  Vir  nobilis  cx  equo  decumbens  in  latus  sinistrum  ceci¬ 
dit,  exambulavit  dein  adhuc  aliquot  minuta  usque  dolor  semper  incres¬ 
cens,  omnia  motum  impediret:  tumefactio  parietis  abdominis  sinistri, 
motus  trunci  antrorsum  impossibilis ,  dolor  in  regione  pubis  tussiendo , 
ridendo,  etc.  Sequente  die  ecchymosis,  quae  se  a  regione  iliaca  sinistra 
ad  hypochondrium ,  ad  femur  et  scrotum  extendit ;  aliquot  dies  post , 
tumor  mollis  utriusque  annuli  cruralis,  tussi  adaugens,  sine  turbata 
defaecatione  vel  urinae  excretione;  suspicio  inde  exorta  duplicis  her¬ 
niae  ,  herniarium  applicabatur  et  balneis  tepidis  absorptionem  sanguinis 
extravasali  promovere  excitabatur.  Post  mensem ,  aeger  meam  curam  rc- 


quisivil:  color  culis  mutatus  et  iuduratio  profunda  adhuc  praesertim 
indicabat  extravasationem  factam  in  parietibus  abdominis  ;  a  parte 
interiore  et  superiore  annuli  inguinalis  utri  usque  lateris  adfuit  tumor 
rotundus,  mollis,  magnitudinis  parvi  bippocastani ,  qui  sub  tussa  magis 
apparuit,  pro  parte  tantum  intropelli  potuit  et  post  cessatam  pressio¬ 
nem  revertebatur:  haec  signa  mihi  videbantur,  adhuc  indicare  extra¬ 
vasationem  in  tela  subperitonaeali  ibidem  laxa ;  herniarii  usus  quod 
jam  inflammationem  levem  superticialcm  produxerat  cessabatur,  liquidi 
absorptio  inunctionibus  promovebatur  el  post  XIV  dies  tumores  locales 
plane  evanuerunt. 

In  hoc  a  nobismetipsis  observato  casu  jam  primis  diebus 
sanguinis  extravasationis  suspicio  movebatur;  in  ulteriore 
morbi  decursu  omnia  dubia  tollebantur. 

Obs.  XIII.  In  cadavere  viri  robusti  ampliam  herniam  inguinalem 
internam,  quae  saccum  herniosum  in  duo  receptacula  lateralia  distinc¬ 
tum  habebat,  inquirens,  inveniebam  ligamentum  umbilicale  magis 
extrinsecus  ascendens  post  annulum  anteriorem  ,  cum  in  statu  naturali 
ad  latus  internum  hujus  aperturae  ascendat.  Utraque  parte  ligamenti 
umbilicali  peritonaeum  protrusum  erat;  adeoque  directio  hujus  liga¬ 
menti  duplici  herniae  inguinali  internae  ansam  praebuerat,  quae  in 
posterum,  cum  invicem  adjacentes  saccorum  parietes  in  dua  receptacula 
divisae  adipiscebatur.  Beckehs. 

Symptomata  quae  aeger  obtulit  non  adnolata  sunt  et 
forsan  nullum  dolorem  accusavit ,  sed  haec  ab  Cruveil- 
hierio  ut  rarum  herniarum  exemplar  citata  observatio, 
attentione  nostra  perdigna  est ,  quia  aberrationem  her¬ 
niarum  inguinalium  demonstrat,  quibus ,  forte  fortuna 
accedente  inflammatione  locali ,  facile  opinio  excitaretur 
praeter  herniam  in  eadem  regione  et  phlegmonem  existere. 

Obs.  XIV.  Nauticus  onus  sublevavit:  subito  ante  spinam  ante¬ 
riorem  et  superiorem  ossis  ilei  apparuit  tumor  magnitudinis  ovi,  reduci 
potuit  et  borborygmi  tunc  audiebantur,  unde  suspicio  herniae  move¬ 
batur;  paulo  post  aeger  pneumoniae  succubuit.  Caries  superficialis  ul¬ 
timae  vertebrae  lumbalis  et  ossis  sacri  et  pus  accumulatus  in  musculo 
psoa  ;  nunquam  aeger  dolorem  in  lumbis  accusavit.  Mereil. 

Observatio  xi  et  xii  exempla  adtulerant  liquidorum  iu 
tela  cellulosa  parietum  abdominalium  extravasatorum , 
quae  suspicionem  herniarum  movebant;  haec  contrarium 
ostendit. 

Obs.  XV  .  Agricola  iscliuria  laborabat;  perinaeum ,  scrotum  et 
inguen  dextrum  intumescebant :  tumor  in  inguine  increscebat  et  crede¬ 
batur  esse  abscessus.  Sub  incisione  loco  puris  urina  exiit  et  morbus 
fuisse  patuit  hernia  vesicae.  Berard. 

Haec  observatio  docet  dislocationem  vesicae  simulare 
posse  abscessum  profundum  in  pariete  abdominis. 

<r 

Obs.  XVI.  Vir  annorum  XLIIl,  qui  nunquam  ischuriam  vel 
dolorem  in  lumbis  accusaverat,  prope  contusionem  in  nosocomio 
recipiebatur.  Laborabat  ex  tumore  scirrhoso  testis  sinistrae  et  accusabat 
dolores  obtusos  in  regione  iliaca  ejusdem  lateris,  ubi  tumefactio  observa¬ 
batur  quae  telae  cellulosae  funiculi  adseribebatur:  exorta  est  fluctuatio  et 
post  tres  menses  tumor  ita  adauctus,  ut  non  solum  fossam  iliacam 
occuparet,  sed  se  usque  ad  ultimas  costas  spurias  extenderet;  pressione 
non  diminuebatur  et  nulla  adfuerant  symptomata  laesae  uropoesis  ut 
haberetur  abscessus  frigidus.  Punctione  tres  libri  urinae  loco  puris  eva- 
cuebantur;  hoc  vulnus  se  occludebat  dum  alterum  fistulosum  manebat; 
aeger  succubuit.  —  Fistula  communicabat  cum  valdopere  amplificato 
uretere.  Boier. 

Exemplum  quod  ostendit  extensionem  sacciformem 
ureteris  posse  simulare  abscessum. 

Obs.  XVII.  Femina  XL  annorum  jam  annum  dolores  obtusos  in 
latere  dextro  percipiebat,  dein  turbae  digestionis,  vomitus,  dolor  vehe¬ 
mens  ,  febris  vespertina  ;  marasmus  ,  pulsus  frequens ,  sudor  nocturnus  , 
tumor  voluminosus  et  dolor  minimo  attactu  in  regione  lumbari  dextio; 
urina  rubra  cum  sedimento  albido ;  in  latus  sinistrum  decumbere  tan¬ 
tum  potuit.  Tumor  regionis  renalis  augebatur,  membrum  dextrum  infe¬ 
rius  oedemate  alliciebatur ;  diarrbaea  abundans ;  et  quatuoi  menses 
postquam  in  nosocomium  recepta  fuerat  moriebatur  aeger.  —  Loco  renis 
dextri  inveniebatur  abscessus  voluminosus,  quem  tela  cellularis  indurata 

t*t  condensata,  immediate  sui)  hepate  posita,  quasi  saccus  circumve- 
niebat  ;  parietem  anteriorem  formabat  peritonaeum  posteriorem  aponeu¬ 
rosis;  colon  adseendens  cum  peritonaeo  antrorsum  et  in  medium  abdo¬ 
minis  propulsus  fuit;  in  abscessu  maga  quantitas  puris  albi -flavescentis, 
et  pus  penetraverat  intra  musculos  lumbales  fere  ad  cutem;  ren  dexter 
in  abscessus  cavo  retentus  atrophica  facta  fuit,  forma  et  structura  immu¬ 
tatis.  Morbum  credebant  esse  renis  inflammationem  chronicam.  Andral. 

Observatione  dignum  hic  unum  clarissimorum  nostri 
aevi  medicorum  agnoscere  se  commutasse  abscessum  lum¬ 
balem  cum  inflammatione  chronica  renis. 

Obs.  XVIII.  Mulieri  ad  ventriculi  regionem  tumor  increverat  quem 
contraetans  chirurgus  eum  ad  suppurationem  perducendum  censuissit ; 
quantumvis  iis  quae  ad  id  sunt  idonaca  impositis,  ad  illum  perducere 
tamen  non  potuerat.  Denique  eum  tum  res  finem  habuit,  ut  tumor 
evanesceret,  cute  ubi  is  fuerat  qui  nihil  quidquam  humoris  emiserat, 
quasi  in  ciratrici  modum  se  contrahente.  Post  haec  mulier  concipit, 
uterique  gestatione,  et  partu,  et  puerperio  feliciter  exactis,  cum  recte 
valeret,  lactantique  optime  lac  proveniret,  tertio  jam  praeterito  ex  quo 
pepererat,  mense,  repente  sibi  ex  ea  cicatricula  aliquid  humoris  stillare 
sentit.  Inspicit,  vinumque  esse  videt,  quod  modo  biberat.  Aliquid 
etiam  ex  sumpta  pulti  illae  si  conaretur,  extradere  poterat.  Is  rei  tamen 
exitus  fuit ,  ut  mulier  persanaretur,  integruque  esse  pergeret  valetudine. 

De  Marchettis. 

Hic  exstitit  phlegmon  extra-peritonaealis,  et  peritoneum 
secundarie  affectum,  e  quo  adhaesione  ventriculo  nata  est; 
inflammatio  procedens  hujus  organi  ulcerationem  produxit, 
perforatum  est  et  per  primam  morbi  sedem  cum  superficie 
cutanaea  communicavit. 

Obs.  XIX.  Nauticus  curabatur  propter  pleurodyniam  quae  sedebat 
in  thorace  dextro  sub  mamma  :  post  XIV  dies  exortus  est  tumor  tensus 
inter  extremitates  anteriores  sextae  et  septimae  costae;  dolor  augetur 
rnolu  laterali  trunci,  profunda  respiratione  et  pressione  externa;  nulla 
symptomata  inflammationis  pleurae  vel  pulmonis;  tumor  augens,  pseudo- 
erysipelas,  fluctuatio  obscura;  punctio  tumoris  et  evacuatio  puris  bonae) 

naturae  phlegmonosi ,  abscessus  se  ad  utrumque  latus  extenderat  in  spatio 
intercostale.  Post  lentissime  sanatum  abscessum,  tumor  exortus  est 
dolorosus  in  regione  ventriculi  prope  marginem  cartilagineam  lateris 
dextri:  ineisin,  evacuatio  puris  tenuis;  sanatio  lenta  sine  quod  aliae 
turbae  exortae  sint. 

Haec  observatio  nostra  exemplum  sistit  abscessuum 
metastaticorum  in  regione  ventriculi. 

Obs.  XX.  Mulier  annos  nata  ad  sexaginla  a  multis  jam  mensibus 
de  tumore  quodam  in  umbilicali  regione  conquesta ,  vexari  dolore  cepit 
gravativo  ad  dorsum  vergente ,  cui  comes  erat  interdum  mingendi 
difficultas.  In  dies  augebantur  et  tumor,  jam  quantus  uteri  inprae- 
gnanle  esse  potest ,  et  consequens  ex  tumoris  incremento  descriptus 
dolus,  praesertim  cum  se  mulier  cubans  ex  uno  in  alterum  convertebat 
latus.  —  Mortuae  aperto  ventre,  tumoris  ingens  apparuit  moles.  Haec 
basim  habebat  in  mesenterii  centro,  et  cum  renis  dextri  adiposa  mem¬ 
brana  neclabatur,  ad  finem  autem  coli  intestini  sic  adhaerebat  ut  sine 
laceratione  dividi  non  posset.  Tumoris  substantia  quibusdam  in  locis  firma, 
in  aliis  autem  erat  mollis,  ut  steatomatis  referret  materiam.  Multis  ren 
dexter  scatebat  arenulis,  et  valde  dilatatam  pelvim  habebat.  Reliqua 
autem  viscera  sana  erant.  Valsalva. 

Suspicio  hic  exoriri  posset  abscessus  chronici,  cum 
tantum  tumor  adiposus  exlra-peritonaealis  adfuerit. 

Obs.  XXI.  Virgo  annorum  circiter  viginta  quatuor,  ab  alto  cadens 
■gravante  ad  lumbos  dolore,  et  febre  afficitur.  Horum  utrumque  aliquan¬ 
tum  mitescit.  Verum  aliquot  post  diebus  recrudescens,  accedente  sensu 
ponderis  in  ventris  cavo,  vomitu  et  dejectione  modo  viridis,  modo 
nigricantis  materiae,  tandem  ad  interitum  perducit.  —  Dum  venter 
secatur,  illico  sanies  effluit,  quae  spongi  collecta,  octo  circiter  libras 
pependit  tota.  Intestina  erant  inter  se  per  tunicam  exteriorem  connexa 
sic  tamen,  ut  in  eorum  interstitiis  crassior  lateret  sanies.  Caeterum  in¬ 
testina  ipsa,  et  ventriculus  nihil  in  se  vitii  ostenderunt.  Hepar  albicabat 
exteriusque  adhaerentem  habebat  crassimam  saniosam  materiam.  Sed 
omentum  a  sinistris,  iliacam  regionem  versus,  annexum  peritonaeo  ex  ea 
parte  ulcus  patefecit.  Valsalva. 

Contusio  lapsu  producta  in  hoc  casu  inflammationem 

telae  cellularis  extraperitonaealis  in  lumbis  provocavit  et 
pus  peritonaeum  perforans  in  hujus  cavum  se  effusit. 

Obs.  XXII.  Virgo  XXVIII  armorum alficebatur  tumefactione  phleg- 
inonode  in  regione  hypogastrica.  Punctione  evacuebatur  pus  foetidum  et 
liquidum  lactiforme.  Aegra  succubuit.  —  Abscessus  erat  saccus  per¬ 
magnus  peritonaeum  inter  et  musculos  abdominales.  Jam  per  duas  aper¬ 
turas  cum  cavo  peritonaei  communicans.  Velpeau. 

Cum  antecedente  haec  observatio  convenit  sed  hic 
abscessus  sedebat  in  regione  iliaca. 

Obs.  XXIII.  Cisarius,  cum  forte  cecidisset,  et  supra  jacentis  ven¬ 
trem  rota  in  transversum  acta  esset;  acerbis  adeo  lumborum,  dorsique 
doloribus  prehensus  est,  ut  veto  ipsos  menses  cubare  cogeretur,  nihil 
quidquam  opis  adversus  eos  dolores  Medicis  afferentibus.  Denique  cum 
Cei.  Vallisnerius  accessisset ,  aegrumque  de  cruciatibus  sinistri  potissimum 
lumbi  querentem  animadvertisset,  manu  admota  pulsationum,  ut  ab 
aenurysmate,  percepit  ad  ipsum  ejus  lumbi  latus,  ilioque  propterea  qui¬ 
bus  diutius  forte  servari  posset  homo,  non  sanari,  praescripsit.  Intumuit 
deinde  is  locus,  tumore  latius  se  extendente,  et  costas  ipsas  quae 
proxima  erant,  attollente.  Oedema  interea  subjectum  crus,  et  femur 
totum  occupaverat.  Cum  aeger  tamen,  vigente  appetitu ,  temere  multum 
ederet,  tumorque  incresceret;  chirurgus  ausus  est  longe  aliud  opinari, 
et  non  modo  quae  pus  moverent,  imponere,  verum  etiam  cum  ab  horum 
usu  vesicae,  et  rimae  in  lumbi  cute  apparuisset,  hanc  incidere.  Quam 
incisionem,  proxima  nocte  consecuta  est  tumoris  disruptio,  hanc  autem 
larga  sanguinis  profusio,  et  hanc  virium,  vocisque  defectio;  ut  intra 
horae  quadrantem  a  disruptione,  vita  desierit.  —  Abdomine  diducto,  in 
conspectum  venit  aneurysma,  quo  majus  nunquam  vidi.  Nam  ventris 
caveae  dimidium  firme  occupabat  secundum  longitudinem  situm.  Ab 
diaphragmate  enim  ad  pelvem  se  extendens  fit  compellens  alia  organa  de 
situ  eorum,  quae  aliter  erant  in  statu  normali.  Morgagni. 

Inter  hujus  generis  casus  ,  hunc  ut  exemplar  elegi,  quia 
exitus  infelix  statim  post  tumoris  aperturam  locum  habuit, 
et  error  sine  quod  auxilium  afferri  poterit,  adhuc  vivo 
aegro,  recognoscebatur. 

Obs.  XXIV  .  Rev.  Episc.  .  .  . ,  constitutione  corporis  sanguinea, 
circiter  annos  XL  natus,  ex  alia  febre  in  quartanam  incidit ,  in  autumno 
anni  1557.  Aqua  ubi  circiter  vernum  tempus  nonnihil  respirassct,  huic 

neutra  adhuc  valetudine  freto . opem  medicam 

tamdiu  respuit,  donec  a  capite  et  finitimis  partibus  primum  circa  sinis¬ 
tram  scapulam  decumberet  humoris  copia ,  qui  neglectus  lento  difflexu 
musculos  ventris  sinistro  intersecuit :  ubi  excitata  phlegmone ,  pus  genitum 
copiosum  putidissimumque  continuas  partes  decubitu  assiduo  vitiavit, 
tandemque  ad  laevum  perinaei  latus  resedit  cum  tumore,  qui  a  chirurgo 
sectus  ingentem  foetidissimi  puris  quantitatem  reddidit :  hoc  tamen  postea 
nonnisi  ventre  compresso  fluxit ;  quare  viribus  in  dies  magis  ac  magis 
flaccescentibus,  post  septimanas  tres,  de  ventris  inferioris  incisione,  ex 
cujus  hinc  pus  defluere  existimabatur,  ab  iis  serio  agitatur  qui  curationi 
intererant.  Ego  eo  obligatus,  vulnere  conspecto,  corpus  emaciatum, 
viresque  impendio  prostratas  cum  pulsu  debili,  ac  de  hora  in  horam 
magis  inclinante,  comperi;  quare  mihi  spei  in  sectione  ponendum  esse,  sed 
extrema  imminere  judicavi:  hora  matutina  mortem  proximam  significavit 
pulsus  interceptus:  paulo  post  hic  in  Domino  obdormivit.  —  Ventre  circa 
umbilicum  inciso,  tanta  copia  puris  putidissimi  effluxit,  ut  ex  ventris 
pleni  cavo  id  exundare  jam  crederent,  qui  antea  in  ea  opinione  fuerant. 
At  sectionem  prosequuti  inter  musculos  transversus  et  obliquos  cloacum 
deprehendimus:  in  sinistro  autem  latere  cor  erat  flaccidius,  ex  gravi  et 
continuo  exhalante  ferienteque  vapore  putrido;  atro  adhaec  sanguine  nigri¬ 
cabant  venae  cor  cingentes :  in  vesicae  collo  coctum  delitescebat  pus 
album,  quare  nec  urinam  continere  potuit  aliquamdiu,  quod  ad  calculi 
laesionem  referebatur,  sed  aliunde  id  contractum  apparuit:  in  ventriculo 
quiddam  instar  humoris  biliosi  innatabat;  reliqua  viscera,  uti  et  universi 
corporis  partes,  videbantur  illaesa.  Wierus. 

Difficile  esse  potest  recognosci  num  abscessus  in  peri¬ 
tonaeo  vel  inter  strata  muscularia  jaceat,  sed  haec  dif¬ 
ficultas  non  mullum  nocet  ,  si  tanlum  de  natura  morbi 
constet,  nam  in  utroque  casu  cura  eadem.  Haec  obser¬ 
vatio  monstrat  quales  devastationes  ex  puris  inter  mus¬ 
culos  abdominis  suffusione  exoriri  possunt. 

Obs.  XXV.  Aurifex  caeteroquin  sanus  ,  se  sudore  madens  subitaneo 
frigori  exposuerat;  nocte  percipit  dolores  vagos  m  abdomine,  qui  se 

taiulem  supra  symphysirn  ossium  pubis  figebant,  quos  tumcfactio  hujus 
regionis  concomitabatur ;  altactus  dolorem  movens,  urinae  excretio  diffi¬ 
cilis,  tensio  musculorum  rectorum,  reactio  mediocris;  post  octo  dies 
symptomata  febris  suppuratoriae ;  tumor  et  dolor  disparuerunt ;  turbae 
gastricae,  tenesmus  et  puris  faecibus  mixti  per  rectum  excretio.  Valc- 
ludinis  redintegratio.  ScnoENLEiN. 

Observator  hic  recognovit  morbum  ex  musculis  abdo- 
minalibus  exoriri;  abscessus  ante  vesicam  format,  viam 
se  fecit  in  rectum. 

Obs.  XXVI.  Domina  XL  annorum,  sanae  constitutionis  in  curam 
venit  cum  symptomatibus  nephritidis  calculosae  dextrae;  duae  menses 
post,  restituta  videbatur,  sed  tunc  dolorem  acutum  cum  tumc- 
faclione  molli  in  regione  iliaca  dextra  percepit ,  se  cum  sensu  obtuso 
in  femur  dextrum  extendente,  pressione  et  motu  augetur,  constipatio 
et  difficilis  urinae  emissio,  nulli  vel  caloris  vel  coloris  in  loco  dolenti 
mutatio.  Post  tres  dies :  color  cutis  flavidus ,  transpiratio  mediocris , 
pulsus  mollis  plenus,  doloris  diminutio,  status  sub-adynamicus,  suspicio¬ 
nem  movent  internae  suppurationis.  Octo  dies  post,  tenesmus,  excretio 
faecalis  mixta  cum  materia  purulenta  et  flocculenta,  sensus  pulsationis 
in  recto,  exploratione  in  pariete  anteriore  recti  tumor  mollis  percipitur 
cum  pulsationibus  arteriarum ,  et  simul  animadvertentur  signa  retrover- 
sionis  uteri ;  rubor,  calor  auctus  mucosae  recti  sine  quod  apertura  in 
pariete  conspici  possit;  evacuatio  materiae  purulentae  parum  abundantis 
fere  octo  dies  cum  tenesmo  et  dysuria  perdurat ;  sensim  sensimque  svmp- 
lomata  morbi  finiuntur  et  jam  annum  bona  valetudine  gaudet  aegra. 

In  hoc  a  nobis  observato  casu,  etiam,  in  rectum  abscessus 
se  aperit,  sed  ejus  origo  in  fossa  iliaca  dextra  petendus. 

Obs.  XXVII.  Femina  jam  diu  laborabat  ex  tumore  scirrhoso 
voluminoso  in  abdomine,  dolores  augebant,  et  momento  quo  jam  mortem 
adfuturam  credebant,  per  vaginam  evacuabatur  magna  quantitas  puris, 
ex  abscessu  frigido,  quem  suspicabantur;  dolores  cessabant,  abdominis 
tumor  diminuebat,  aliquot  indurationes  restabant  et  femina  sanata  est. 
Lassus. 

Hic  pus  in  loco  evacuebatur  ubi  certe  id  exspectari 
non  pol ui l. 


Obs*^  XXVIII.  Miles  equestris  anle  aliquot  annos,  se  hypogastrio 
eontuserat,  et  saepius  affectus  erat  rheumatismo  parietis  abdominis, 
subfebricilans  in  nosocomio  recipiebatur ,  cum  tumore  in  anteriore  pariete 
abdominis;  decem  dies  post ,  per  uretbram  evacuabat  nonnullos  libros 
materiae  puriformis,  nihilominus  abdominis  tumor  increscebat,  punc¬ 
tione  instituta  et  tantum  dimidium  libri  puris  foetidi  cum  lloccis  ct 
hydatibus  evacuabatur.  Incisio  tumoris  cum  simultanea  puris  cl  hydatidum 
evacuatione,  quae  se  continuo  et  per  aperturum  arte  factam  et  per  urethram 
viam  fecerunt;  dies  decem  post,  hydatides  et  pus  in  faecibus;  dysuria  ct 
difficilis  defaecatio  sensim  sensimque  in  meliora  vergebat  aeger  prorsusque 
in  sanitatem  restitutus  est  Schmidt. 

Recenter  in  diario  Nederlandsch  Lancet  communicata 
est  haec  observatio ,  animadversione  perdigna.  Licet  exitu 
patuit  adfuisse  hydropem  saccatum  ,  tamen  initio  difficilis 
fuit  diagnosis. 

Obs.  XXIX,  Miles  juvenis  jam  per  octo  annos  alternatim  dolores 
in  fossa  iliaca  sinistra  passus,  hoc  in  loco  praebuit  symptomata  abscessus 
congestionis  et  aeger  ipse  rogaret,  statu  hcctico  jam  valde  notabili ,  ut 
transferreretur  apud  familiam  ibique  diem  obiret.  Finem  jam  propinquam 
credit,  evacuabat  cum  urina  magnam  quantitatem  materiae  puriformis, 
quod  aliquot  dies  perdurabat ;  dein  aeger  status  melius  videbatur  et 
sensim  sensimque  sanabatur  ut  nunc,  post  quatuor  annos  sine  aliquot  malis, 
officiis  suis  fungatur. 

Hic  casus  noster  demonstrat  quomodo  ipso  procedente 
morbo,  aeger  de  quo  jam  desperabant  sanari  potuit,  nam 
ut  praecedente  observatione,  hic  etiam  ulceratione  et 
perforatione  communicatio  exorta  erit,  focum  inter  et 
vesicam  urinariam. 

Obs.  XXX.  Vir  XXIV  annorum  afficiebatur  inflammatione  in  ab¬ 
domine;  tumor  exortus  in  hypochondrio  dextro,  dein  in  inguine,  tan¬ 
dem  ad  umbilicum;  mollis  fiebat  et  fluctuans;  lapis  caustica  adhibita, 
escharra  incisa,  pus  foetidissimum  emittebatur.  Ledran. 

Abscessus  hic  tendebat  se  per  viam  aperire,  clausam  inde 
a  fine  vitae  foetalis. 

Obs.  XXXI.  Femina,  quae  ante  duos  dies  gemellos  peperit,  post 
terrorem  frigore  et  febre  vehemente  corripiebatur;  lochiae  cessabant; 
totum  abdomen  tendebatur  et  dolorosa  fiebat,  febris  et  dolor  per  XL 
dies  continue  adfuerunt.  Post  hoc  tempus  apertura  quatuor  digitos  sub 
umbilico  observabatur;  per  quam,  magnam  quantitatem  puris  emitte¬ 
batur.  Cito  femina  sanata.  Lamotte. 

Hic  abscessus  iu  statu  puerperali  exortus  sedebat  prope 
umbilicum. 

Obs.  XXXII.  Primipara  XXII  annorum  temperamenti  lymphatici , 
die  duodecima  post  partum  difficilem,  sensum  ponderis  in  pelvi  peici- 
pit  cum  febre,  tumefactione  regionis  iliacae  dextrae  et  oedemate  membri 
ejusdem  lateris.  Morbo  neglecto,  abscessus  magnus  exoriebatur  qui  se 
immediate  sub  umbilico  aperuit.  Aegrae  status  in  meliora  vergebat, 
sed  apertura  fistulosa  remanebat,  et  renovatione  apparatus  ligamentarii 
multum  puris  excernebatur;  contra-apertura  supra  symphysim  ossium  pu¬ 
bis  facta,  superior  se  cito  clausit,  sed  inferior  in  fistulam  mutabatur 
et  post  duas  menses  nondum  sanata  erat.  Graviditas  secunda ,  quam 
suaserat  observator,  ante  sextum  mensem  sufficientem  pressionem  adtulit, 
qua  fistula  perfecta  clauderetur.  Boijer. 

Obs.  XXXIII.  Femina  laborabat  ex  abscessu  voluminoso  in  latere, 
quem  lancetto  aperuerant  et  incredibilem  puris  quantitatem  evacua¬ 
bant;  parietes  abscessus  ligamento  abdomen  circumeunte  comprimebatur 
id  se  invicem.  Aliquot  dies  post,  aegra  sumnopere  medico  mirante, 
reconvalescebat ,  pus  non  diutius  evacuebatur  et  apertura  claudebatur. 
A.  COOPER. 

Obs.  XXXIV.  Vir  XXVIII  annorum  in  nosocomio  recipiebatur, 
propter  tumorem,  qui  jam  duos  menses  in  latere  dextro  residebat  sine 
quod  causam  accusare  potuerit :  punctione  facta  effluebant  circiter  octo 
unciae  puris  clari  flocculenti ;  sex  dies  post  exorta  est  febris  absorptionis , 
quam  insequebatur  diarrhaea:  cito  faciei  decompositio ,  limor  infausti 
exitus ;  cavum  tunc  incisura  cruciformi  totum  apertum ;  dies  tres  post , 
diarrhaea  cessabat  ,  suppuratio  sensim  sensimque  imminuebat,  febris  dis¬ 
paruit  et  facta  est  cicatrix.  Velpeau. 

Hae  tres  observationes,  sibi  dissimiles,  exempla  obfe- 


runt  magni  momen  Ii  curae  abscessuum  parietum  abdo¬ 
minalium. 

Obs.  XXXV.  Femina  habebat  tumorem  ovalem,  glabrum,  insen¬ 
sibilem  supra  inguen  sinistrum ,  se  ad  labium  majus  extendentem.  Ante 
aliquot  menses  in  eodem  loeo  tumor  exortus  fuit  qui  pressione  disparue¬ 
rat  et  hunc  credebant  adesse  herniam :  sub  herniotomia  non  nisi  saccus 
sero  flavido  repletus,  inveniebatur  extravasatio  in  tela  cellulari  ligamenti 
rotundh  Paietta. 

Obs.  XXXVI.  Femina  praebuerat  signa  inflamalionis  ovarii  sinistri 
et  peritonaei;  peritonitis  cessit  sed  in  regione  iliaca  sinistra  tumor  ob 
servatur  pressione  dolorosa;  constipatio  pertinax;  hypothesis  autem  tu¬ 
morem  constitutam  fuisse  retentis  faecibus,  falsa  apparuit,  cum  adhibitis 
purgantibus  abundans  materia  faecalis  emitteretur,  tumore  immutato. 

Velpeau. 

Obs.  XXXVII.  Femina ,  nocte  puerperii, ex  symptomatibus  metro- 
peritonitidis  laborare  incipit,  quae  diminuere  successit.  Ab  hoc  tempore 
dolor  in  regione  iliaca  sinistra,  tumor  lente  adaugens  ibi  exoriebatur, 
se  a  regione  ossium  pubis  symphysis  ad  latera  extendens;  apertus  apparuit 
esse  abscessus  voluminosus;  nec  fusio  ad  femur,  non  lumefactio  in  pelvi 
adfuere;  fluctuatio  fuit  obscura  quia  stratum  crassum  parietum  abdominis 
explorationem  difficilem  reddebat.  Post  duos  menses  nondum  sanata  fuit. 

Velpeau. 

Hae  observationes  exempla  praebent  quomodo  relatio 
existit  phlegmones  in  pelvi  feminina  inter  et  organa 
genitalia. 

Obs.  XXXVII I.  Adolescens  postquam  multum  saltaverat,  per¬ 
cepit  dolorem  in  lumbis,  gressum  impeditum,  etc. :  decubitus  cum  femore 
dextro  antrorsum  flexo,  turnefaclio  oedematosa  in  fossa  iliaca,  constipa¬ 
tio,  etc.  Abscessus  sub  arcu  crurali  proeminens  aperiebatur.  Aliquot 
tantum  temporis  sublevabatur  dum  postea  succubuerit.  •  Musculus 
psoas  et  iliaca  suppurantes,  fascia  iliaca  a  morbo  libera,  pus superfic.cm 
inferiorem  hujus  fasciae  sequebatur  iisque  ad  trochanterem  minorem. 

Petp.equin. 

Obs.  XXXIX.  Vir  languescebat  et  jam  diu  dolores  continuos  in 
medio  dorso  accusabat ;  profunde  in  regione  umbilicali  tumor  apparuit 
circumscriptus  cum  fluctuatione  manifesta.  Tumore  punctione  aperto, 
unus  liber  cum  dimidio  puris  evacuabatur.  Quatnor  dies  post  aeger 
succubuit.  —  Caries  6,  7.  8  vertebrae  dorsalis,  pus  arteriam  aortam 
seqnens  se  in  tela  cellulari  retro-peritonaeali  accumulaverat.  Pellexi n; 

Obs.  XL.  Apud  virum ,  diagnosim  instituerant  abscessus  congestio¬ 
nis  ,  sequelae  cariei  vel  vertebrarum  lumbalium  ,  vel  ossis  ilei.  Absces¬ 
sus  se  a  regione  iliaca  lateraliler  extendit;  punctione  evacuebatur.  Ve- 
sicatorium  in  foco  applicabatur  ut  liquidum  contentum  resorberetur. 
Aliquot  dies  post  cicatrix  punctionis  sponte  aperitur,  inflammatio  exo¬ 
ritur  ervsipelatosa  cui  feliciter  oppugnatum,  sed  aeger  succubuit.  — 
Autopsia  errorem  diagnosis  manifestavit;  nulla  in  ossibus  nominatis  ad- 
luit  caries.  Abscessus  bic  idiopathice  se  formaverat.  Velpeau. 

Hisce  observationibus  discrimen  patet  quod  existil inter 
abscessus  frigidos  ,  m.  psoae  et  congestionis ,  quos  multi 
auctores  identicos  crediderunt.  In  ultimo  horum  trium 
casuum  abscessum  chronicum  credebant  esse  metastati¬ 
cum;  in  secundo  contrarium  accidit;  in  primo  musculos 
psoam  et  iliacum  suppuratos  videmus ,  fascia  iliaca 
intacta. 

Obs.  XLI.  Vir  XXVII  l  annorum  percepit  dolorem  obtusum  pro- 
Itindum  in  thorace  et  hypochondrio  dextro.  Per  XV  dies  curabatur;  febris 
cessavit  et  nosocomium  reliquit  cum  tunore  in  posteriore  parte  lateris  sub 
costa  ultima  dextra.  Iterum  se  cura  submissit;  apparuit  in  tumore  pugelli 
magnitudinis  fluctuatio  ,  cute  non  rubra  ;  punctio  instituebatur  et  circiter 
octo  unciae  puris  flocculcnti ,  male  mixti  evacuabantur.  Post  duos  menses 
succubuit.  —  Cutis  a  tela  subcutanea  in  extensione  circiter  quatuor  pol¬ 
licum  libera,  tela  cellularis  destructa,  canalis  communicationis  ad  tho¬ 
racem  ante  costam  duodecimam  et  alii  cum  parietibus  lateralibus  abdo¬ 
minis;  infiltratio  purulenta  a  lossa  iliaca  ad  mediastinum  posticum  et 
lalus  thoracis  dextrum  sine  columnae  vertebralis  allectione.  Velpeau. 

Exemplum  abscessus  chronici  et  quasi  recidivi,  hepar 
inler  el  diaphragma  ,  quod  se  secundum  thoracem  et  lum¬ 
bos  extendebat. 

01)s.  XLil.  Tumor  quem  matrona  in  regione  hepatis  habebat, 
credebatur  phlegmon  suppuratus  et  aperiebatur.  Apertura  fistulosa  re¬ 
mansit.  ex  ea  continue  fel  profluebat  et  postea  calculus  bilis  evacuabatur. 

Petit. 

In  hoc  casu  aperturam  el  sub  cura  dcin  instituta  pa¬ 
tuit  vesiculam  fellis  extensam  habitam  esse  pro  abscessu. 

Obs.  XLIII.  Magis  quam  duos  menses  postquam  ictum  in  latere 
acceperat  G ..  .  saepius  tempori  hyemali  ingrato  expositus  aegrotare  in- 
coepit  et  die  6  Jan.  1847  in  nosocomio  recipiebatur.  Facies  contracta, 
decubitus  in  dorso,  motuum  metus,  femur  nonsursum  flexum,  constipa¬ 
tio,  pulsus  parvus,  durus,  frequens,  abdomen  praesertim  dextrorsum 
dolorosum,  percussio  intolerabilis,  urina  rubra,  peritonitidis  praesen¬ 
tiam  denotabant.  Quinque  dies  post,  abdomen  exploratum  summopere 
adhuc  sensibile,  parumper  tumefactum,  dolor  se  praecipue  in  latere 
dextro  figebat,  tumcfactio  difficile  percepta  costam  duodecimam  parum 
sublevat.  Cutis  flava,  urina  brunea ,  faeces  griseae ,  denotant  bilis  se¬ 
cretionem  laesam.  Post  sex  dies,  horripilationes ,  febris,  sudor  profusus, 
pulsus  mollis  plenus,  signa  suppurationis  internae;  dein  tensio  in  regione 
lumbali,  pseudo-ervsipclas ;  collapsus  generalis,  mors  die  18  Januarii 
mensis.  —  In  autopsia  reperitur  infiltralio  serosa  subcutanea  ab  ala 
dextra  ad  scrotum,  et  a  columna  vertebrali  ad  regionem  anteriorem  ab¬ 
dominis  ;  inter  prima  strata  muscularia  infiltratio  puris  tenuis ,  viridis- 
eentis,  foetidi,  quod  in  stratis  subjacentibus,  abundantius  invenitur. 
Sed  maxima  copia  dispersa  fuit  inter  musculos  et  peritonaeum,  hic  fas¬ 
ciae  et  aponeuroses  quasi  pure  solutae  fuere,  musculi  quasi  dessecti  et 
ad  minus  volumen  reducti.  Focus  in  regione  lumbali  dextrorsum  a  co¬ 
lumna  vertebrali  et  sub  costa  duodecima  ad  fossam  iliacam  se  extendit, 
sed  supra  fasciam  iliacam  positus  est;  columna  vertebralis  ab  omni  parte 
pure  suffunditur  sine  quod  caries  in  iis  conspicietur;  ren  dexter,  colon 
adseendens,  pars  intestinorum  tenuium,  lympha  plastica  in  peritonaeo 
invicem  inter  se  cohaerebant;  peritonaeum  in  istis  locis  crassum,  non 
pellucidum,  sugillationibus  atque  granulationibns  praeditum ,  sine  extra¬ 
vasatione  seri  in  cavo  peritonaei;  inter  diaphragma  et  hepar  ante  ulti¬ 
mam  costam  abscessus  circumscriptum  parvi  voluminis  circiter  duas 
uncias  puris  laudabilis  continens,  hepar  emollitum. 

Ex  multis  casubus  in  quibus  phlegmones  extra-peri- 

lonaeales  peritonitidem  incipientem  simulant  vel  com¬ 
plicant,  hanc  quam  ipse  observavi  elegi  quia  et  ob 
causam  lente  agentem,  et  ob  morbi  decursum  compli¬ 
catum  ,  et  ob  summas  devastationes  extra  peritonaeum , 
tantopere  attentione  digna  fuit.  Hic  peritonitis  secun¬ 
darie  post  abscessum  lumbalem  exorta  est,  cujus  causa 
in  contusione  requirenda  est;  morbi  decursu  suppura¬ 
tio  interna  agnosci  quidem  potuit,  sed  determinari  non 
potuit  num  in  hepate  an  extra  id  organum  sederet. 

Itaque  allatis  exemplis  uniuscujusque  varietatis  ali- 
cujus  momenti  inflammationum  extra-peritonaealium , 
haec  mihi  sufficere  videntur  ad  summam  utilitatem  de¬ 
monstrandam  studii  horum  abscessuum  ,  licet  hisce  obser¬ 
vationibus  multa  adhuc  addi  possent  et  ab  antiquio¬ 
ribus  et  a  recentioribus  relata4  Plurimi  proprie  ita  dicti 
abscessus  extra-peritonaeales  tantum  disquisitione  in  ca¬ 
davere  facta  manifeste  cogniti  sunt,  jure  itaque  conjicitur 
multas  harum  phlogosium  sanatas  diagnosim  effugisse  et 
tantummodo  de  his  constare  potuisse,  si,  ut  verbis  Vi- 
gektii  Mjnutoli  ad  Bonetum  utar: 

« Que  si  comme  les  moris  C on  ouvrait  les  vicanis.)) 


THESES. 


I. 

Veterum  medicorum  studium  medicinae  cultori 
maximopere  commendandum  esse  contendo. 


II. 


Quodsi  botanici  characteres  quarumdam  plantarum 
inter  se  conveniant ,  non  inde  sequitur  earumdem 
therapeuticas  proprietates  eamdem  sequi  legem. 

III. 


Pepsinum  praecipuum  ad 
menstruum  est. 


IV. 


alimenta  digerenda 


Nulla  medullae  spinalis  regio  sensibilis  dici  potest. 

V. 

Soni  cordis  producuntur  motu  valvularum  semilunarium. 

VI. 

Quantitas  basium  anorganicarum  in  pure  contenta 
diagnosis  abscessuum  congestionis  certiorem  reddere 
potest. 

VII. 

Foetet  pus  contentum  in  abscessubus  profundis 
abdominis  licet  non  communicent  cum  canali  intestinali. 

VIII. 

Mors  subitanea  post  cordis  rupturam  magis  motui  cordis 
impedito  debetur  quam  sanguinis  jacturae. 

IX. 

Contra  aneurysmata  arteriarum,  quae  aut  parvam  habent 
tiiametrum,  aut  ita  posita  sunt  ut  sanguinis  circulationem 
in  iis  impedire  possimus,  galvano-punctura  est  adhibenda. 

X. 

Arteriae  anonymae  ligatura  numquam  instituenda  est. 

XI. 

Causa  humoris  ex  auribus  profluentis  post  capitis 
fractura  adhuc  latet. 

XII. 

Non  concedo  Doct.  Hall  contendenti  magna  clysmala 
usque  in  tenuia  penetrare  posse  intestina. 

XIII. 

Nihil  nec  medicinae  nec  chirurgiae  prodest  inspiratio 
vaporum  aetheris  sulphurici. 

XIV. 

Nullum  constans  est  signum  graviditatis. 


XV. 

Dolor  serosarum  produr.ilur  incarccralione  vasorum. 

XVI. 

Cum  jam  pulmonum  hepatisatio  adest  sanguinis 
emissiones  non  amplius  conveniunt. 

XVII. 

i 

Abstinentia  a  potu,  et  parvae  sanguinis  emissiones  saepe 
repetitae  in  genere  sunt  adhibendae  in  exsudationibus 
pleuriticis. 

XVIII. 

Anlagonismus  inter  febrem  inlermiltenlem  cl  phthisim 
pulmonalem  non  cxislil. 

XIX. 

Recte  Hencke:  «  Zu  einer  vollstandigen  gerichtlichen 
Leichenoffnung ,  welche  in  allen  Fallen  von  einigem 
Belange  nothwendig  ist,  gehort  dio  offnung  der  drci 
Haupthohlen  des  menschlichen  Korpers,  des  Kopfes,  der 
Brust  und  des  Bauches ,  und  eine  genaue  Untersuchung 
uber  die  Beschaffenheit  der  in  ihncn  enthaltenen  Theile. 
Selbst  dann,  wenn  man  in  einer  Hdhle  des  Korpers 
eine  zureichende  Ursache  des  Todes  gefunden  zu 
liaben  glaubt,  ist  es  dennoch  rathsam,  auch  die  iibrigen 
Hohlen  zu  ofTnen. 

